qundao/data-zh-poetry huggingface dataset:
三用韵呈天石长老
作者：陈镒
朝代：元

不二门中试往参，了无文字况言谈。安心有法何从觅，应事随机已熟谙。午榻偶听风竹响，春厨时荐野蔬甘。劳生自愧多烦恼，宁止嵇康七不堪。路入琅山十里郊，曾闻卓锡盖新茅。灵岩中竖擎天石，祗树东回偃月梢。欲比渊明来入社，也应支遁肯联交。他时襆被来寻约，长听钟声夜半敲。
三用韵呈天石长老·其一
作者：陈镒
朝代：元

不二门中试往参，了无文字况言谈。安心有法何从觅，应事随机已熟谙。午榻偶听风竹响，春厨时荐野蔬甘。劳生自愧多烦恼，宁止嵇康七不堪。
三用韵呈天石长老·其二
作者：陈镒
朝代：元

路入琅山十里郊，曾闻卓锡盖新茅。灵岩中竖擎天石，祗树东回偃月梢。欲比渊明来入社，也应支遁肯联交。他时襆被来寻约，长听钟声夜半敲。
三用韵荅松学诸友
作者：陈镒
朝代：元

此地三年客，登临亦快哉。幸无官长骂，喜有故人来。把酒捲帘坐，吟诗击钵催。蟾峰青楚楚，时见鹤飞回。牢落风尘际，天寒一弊裘。看来官独冷，赢得鬓添秋。树润烟光合，池深水气浮。乡心日夜切，戍鼓起城楼。水色循阶碧，山光入牖明。客稀无俗事，地僻有幽情。但得亲朋厚，何惭主仆更。随时聊自遣，忧乐以诗鸣。万木渐摇落，凉风策策鸣。客愁惊老大，世乱念升平。虽忝官曹列，难忘丘壑情。故园频入梦，松菊想敷荣。
三用韵荅松学诸友·其一
作者：陈镒
朝代：元

此地三年客，登临亦快哉。幸无官长骂，喜有故人来。把酒捲帘坐，吟诗击钵催。蟾峰青楚楚，时见鹤飞回。
三用韵荅松学诸友·其三
作者：陈镒
朝代：元

水色循阶碧，山光入牖明。客稀无俗事，地僻有幽情。但得亲朋厚，何惭主仆更。随时聊自遣，忧乐以诗鸣。
三用韵荅松学诸友·其二
作者：陈镒
朝代：元

牢落风尘际，天寒一弊裘。看来官独冷，赢得鬓添秋。树润烟光合，池深水气浮。乡心日夜切，戍鼓起城楼。
三用韵荅松学诸友·其四
作者：陈镒
朝代：元

万木渐摇落，凉风策策鸣。客愁惊老大，世乱念升平。虽忝官曹列，难忘丘壑情。故园频入梦，松菊想敷荣。
上总制胡公次陈伯亮韵
作者：陈镒
朝代：元

安南上将喜来归，路入双溪暑气微。忧国半生心独苦，筹边三载盗应移。暂分外省纡华选，合向中朝侍衮衣。一道奎光照苍括，深山穷谷被馀辉。朱门画戟卫严居，瓯越民安绝吏渔。身佩龙泉三尺剑，家传豹略一编书。且须部列平沙幕，未许闲乘下泽车。白发小儒瞻望久，自怜尔雅注虫鱼。
上总制胡公次陈伯亮韵·其一
作者：陈镒
朝代：元

安南上将喜来归，路入双溪暑气微。忧国半生心独苦，筹边三载盗应移。暂分外省纡华选，合向中朝侍衮衣。一道奎光照苍括，深山穷谷被馀辉。
上总制胡公次陈伯亮韵·其二
作者：陈镒
朝代：元

朱门画戟卫严居，瓯越民安绝吏渔。身佩龙泉三尺剑，家传豹略一编书。且须部列平沙幕，未许闲乘下泽车。白发小儒瞻望久，自怜尔雅注虫鱼。
丙戌元旦客中
作者：陈镒
朝代：元

开门春满室，旅况尚凄凉。椒柏迎新岁，萍蓬在异乡。历头忘检阅，贺客少迎将。独有高堂念，今晨阻奉觞。
中秋对月次韵
作者：陈镒
朝代：元

屡遭离乱奈愁何，对月今宵感慨歌。万里烟尘连紫塞，九天风露下银河。无人折桂当秋赏，有女乘鸾或夜过。岁岁青光只如旧，却怜白发满头多。
中秋小酌分韵得长字
作者：陈镒
朝代：元

故人中秋设佳宴，垂帘下榻开中堂。老桂清香沁露冷，众宾醉语含风凉。上窑瓷器饤肴馔，长生木瓢行酒浆。欢然饮罢雨忽作，索纸题诗牵兴长。
中秋感怀呈松学诸友
作者：陈镒
朝代：元

我昔扁舟泛淮水，万顷琉璃月光里。夜深复上城南楼，笛声未断箫声起。燕姬二八比玉花，纤纤潋滟倾流霞。筵前舞袖影凌乱，青年意气百倍加。归来岁月如转烛，圆缺阴晴几悲乐。只今白首叹无成，晚得一官饭不足。江北江南多乱离，吁嗟赤子无所依。长松古邑亦遭毁，空馀野草秋萤飞。乾坤浩荡父老尽，逝水东流徒潣潣。世间万事何时终，岂若庞公鹿门隐。人生对酒当尽欢，此宵此月能几看。杜陵诗老曾有语，无使霜露沾衣寒。
中秋风雨再用悬字韵
作者：陈镒
朝代：元

长天雨暗中秋月，兔影蟾光隔雾烟。疲戍抱关双泪冷，小儒忧国寸心悬。阴晴天意讵能测，悲乐人生只自怜。赖有桂花香酝藉，挑灯孤坐不成眠。
丹阳早发
作者：陈镒
朝代：元

浮生扰扰几时休，又向长河理去舟。雁带吴云乡信远，蛩鸣楚月客心愁。依依老柳风烟晚，猎猎黄芦水国秋。借问今宵何处宿，遥山青外是瓜洲。
乙未秋九月十五偕季山长登东岩分韵得妙字
作者：陈镒
朝代：元

盘盘上青空，落落展遐眺。秋高群木变，丹碧眩晴照。东西两岩起，云谷通？窱。天风忽来喁，可以发余啸。人生尘世中，千忧逢一笑。宁将胜士槩，下混俗子调。夜投元公房，菊泉试茶铫。相从扣圆觉，庶以达微妙。
乙未秋九月十五偕季山长登东岩分韵得妙字
作者：陈镒
朝代：元
体裁：古风

盘盘上青空，落落展遐眺。秋高群木变，丹碧眩晴照。东西两岩起，云谷通�窱。天风忽来喁，可以发余啸。人生尘世中，千忧逢一笑。宁将胜士槩，下混俗子调。夜投元公房，菊泉试茶铫。相从扣圆觉，庶以达微妙。
乙酉二月十六日偕杨贯道谒张贞居外史留宿南山登善庵明旦以诗奉别
作者：陈镒
朝代：元

涧阿不到一年馀，此日重来访隐居。银烛照花明渌酒，石函封藓贮丹书。雨添瀑水春池满，云起山窗晓室虚。自愧匆匆回俗驾，不堪松下别霞裾。
九日偕计山长游西岩寺次韵
作者：陈镒
朝代：元

故人访我当重九，黄菊吹香满一庭。邂逅登高同胜事，留连到晚宿禅扃。秋阴积润云生几，山意催寒雨近屏。坐对跏趺僧话久，十年尘思豁然醒。
九日次韵叶训导
作者：陈镒
朝代：元

二年丧乱馀，隐居聊种菊。佳节倏已临，稍觉天气肃。杜门澹无营，不与世驰逐。凉风动高原，残阳挂疏木。于焉寄登览，悠然豁心目。为乐当及时，岁月去还速。吾里窈而深，子亦来卜筑。幸此隔清溪，扁舟时往复。所欣道义交，固无荣与辱。相逢辄命觞，开轩远山绿。
九日次韵周学录
作者：陈镒
朝代：元

重阳今朝是，触目皆兵戈。青山岂不好，何由陟嵯峨。菊花泫清露，枫叶飘寒波。睹物增盛怀，奈此时未和。流年易超忽，百世如鸟过。于焉屏烦虑，酌酒还高歌。因观作吏人，动辄遭讥诃。奔驰风尘际，忧患日已多。吾徒守儒素，其乐当如何。
二月十日枢府辟往栝城再用韵别诸友
作者：陈镒
朝代：元

骊驹歌罢尚迟行，一棹长溪春浪平。岸柳依依连野碧，林花灼灼映空明。苦吟每笑杜工部，爱酒犹怜阮步兵。薄暮落帆松岭外，相望月淡雨初晴。
五月二十四日游平山庵客怀豁然用前韵呈周济川叶诚中
作者：陈镒
朝代：元

一庵潇洒何年构，半近青山半近原。群木丛中留古冢，小轩明处见孤村。灶烧落叶茶烟湿，门掩苍云竹日昏。羡尔主宾无个事，晚凉堂上注芳尊。
余患肺病徐子苍寄诗问安次韵答之
作者：陈镒
朝代：元

径竹猗猗绿似云，满阶凉影石苔新。故人远寄相思句，应念山中老病身。深巷沈沈白昼间，一区林屋自清宽。业多尚觉身为患，虑遣应无心可安。
余患肺病徐子苍寄诗问安次韵答之·其一
作者：陈镒
朝代：元

径竹猗猗绿似云，满阶凉影石苔新。故人远寄相思句，应念山中老病身。
余患肺病徐子苍寄诗问安次韵答之·其二
作者：陈镒
朝代：元

深巷沈沈白昼间，一区林屋自清宽。业多尚觉身为患，虑遣应无心可安。
借漫兴一十五首
作者：陈镒
朝代：元

碧树参差竹屋低，半生此地惬幽栖。悠然不尽登临兴，屋上青山屋下溪。红尘吹不到溪堂，时掬清泠沃酒肠。山外乱鸦飞过尽，数声渔笛晚风凉。径竹猗猗昼掩门，日移清影过芳尊。午香一炷闲无事，坐看幽禽下树根。一笑归来避世纷，山灵不用勒移文。白云本自无心出，我况如今懒似云。十载缁尘染客衣，田园今喜赋来归。此身与物同闲适，倦翮孤云自在飞。溪头拟结野翁亭，更种溪傍万竹青。白发一尊聊自遣，夜深时看老人星。穷檐阴合翳松萝，迎送都无白玉珂。从此只知田野事，山人溪叟日相过。渊明归隐成疏懒，谩自题诗责五男。三径盘桓有馀乐，葛巾牢裹弃缨簪。残年饱饭独怡然，陋室从教似罄悬。剩喜绕阶多竹色，晚来新月斗婵娟。一区旧宅带秋林，占断溪南十亩阴。长日坐分鸥鹭席，㗳然忘我亦忘心。秋风吹绿涨晴川，老去生涯一钓船。人世烟尘犹眯目，争如沙上共鸥眠。矍哉陋儿笑儒寒，微禄资身已懒干。手种园中千树橘，黄金颗颗露漙漙。百亩新承溪上堰，年荒幸免为饥啼。举家从此无忧色，却笑涪翁悯跛奚。买得渔家一尺鱼，床头酒熟不须沽。三杯饮罢斜阳里，行看青山信杖扶。溪上幽居无限好，天分地位颇宽闲。我生本是疏慵者，只合渔樵老此间。
借漫兴一十五首·其一
作者：陈镒
朝代：元

碧树参差竹屋低，半生此地惬幽栖。悠然不尽登临兴，屋上青山屋下溪。
借漫兴一十五首·其七
作者：陈镒
朝代：元

穷檐阴合翳松萝，迎送都无白玉珂。从此只知田野事，山人溪叟日相过。
借漫兴一十五首·其三
作者：陈镒
朝代：元

径竹猗猗昼掩门，日移清影过芳尊。午香一炷闲无事，坐看幽禽下树根。
借漫兴一十五首·其九
作者：陈镒
朝代：元

残年饱饭独怡然，陋室从教似罄悬。剩喜绕阶多竹色，晚来新月斗婵娟。
借漫兴一十五首·其二
作者：陈镒
朝代：元

红尘吹不到溪堂，时掬清泠沃酒肠。山外乱鸦飞过尽，数声渔笛晚风凉。
借漫兴一十五首·其五
作者：陈镒
朝代：元

十载缁尘染客衣，田园今喜赋来归。此身与物同闲适，倦翮孤云自在飞。
借漫兴一十五首·其八
作者：陈镒
朝代：元

渊明归隐成疏懒，谩自题诗责五男。三径盘桓有馀乐，葛巾牢裹弃缨簪。
借漫兴一十五首·其六
作者：陈镒
朝代：元

溪头拟结野翁亭，更种溪傍万竹青。白发一尊聊自遣，夜深时看老人星。
借漫兴一十五首·其十
作者：陈镒
朝代：元

一区旧宅带秋林，占断溪南十亩阴。长日坐分鸥鹭席，㗳然忘我亦忘心。
借漫兴一十五首·其十一
作者：陈镒
朝代：元

秋风吹绿涨晴川，老去生涯一钓船。人世烟尘犹眯目，争如沙上共鸥眠。
借漫兴一十五首·其十三
作者：陈镒
朝代：元

百亩新承溪上堰，年荒幸免为饥啼。举家从此无忧色，却笑涪翁悯跛奚。
借漫兴一十五首·其十二
作者：陈镒
朝代：元

矍哉陋儿笑儒寒，微禄资身已懒干。手种园中千树橘，黄金颗颗露漙漙。
借漫兴一十五首·其十五
作者：陈镒
朝代：元

溪上幽居无限好，天分地位颇宽闲。我生本是疏慵者，只合渔樵老此间。
借漫兴一十五首·其十四
作者：陈镒
朝代：元

买得渔家一尺鱼，床头酒熟不须沽。三杯饮罢斜阳里，行看青山信杖扶。
借漫兴一十五首·其四
作者：陈镒
朝代：元

一笑归来避世纷，山灵不用勒移文。白云本自无心出，我况如今懒似云。
偶题
作者：陈镒
朝代：元

小亭环绿筠，潇洒宜宴坐。是中宾主谁，明月清风我。
八月三日伯玉留饮西涧别馆二首
作者：陈镒
朝代：元

前年避乱此山中，今日还来访隐翁。山色入楼帘捲雨，水声落涧坐生风。身安畎亩如庞老，妓拥登临拟谢公。筵客殷勤到曛黑，酒酣携手石梁东。忆昔遨游湖海中，只今华发总成翁。诗词仿古多唐体，人物居闲有晋风。且把酒杯酬地主，莫将世事问天公。何当结屋来相傍，坐听松风涧水东。
八月三日伯玉留饮西涧别馆二首·其一
作者：陈镒
朝代：元

前年避乱此山中，今日还来访隐翁。山色入楼帘捲雨，水声落涧坐生风。身安畎亩如庞老，妓拥登临拟谢公。筵客殷勤到曛黑，酒酣携手石梁东。
八月三日伯玉留饮西涧别馆二首·其二
作者：陈镒
朝代：元

忆昔遨游湖海中，只今华发总成翁。诗词仿古多唐体，人物居闲有晋风。且把酒杯酬地主，莫将世事问天公。何当结屋来相傍，坐听松风涧水东。
八月十四夜宿松溪山庄次韵
作者：陈镒
朝代：元

湖海经年滞客程，相逢一啸叙前盟。路经山雨青泥滑，风捲溪云白月明。幸有芳尊酬此夕，惜无佳句续高情。酒醒不惜匆匆别，共听钟声出晓城。
再分韵得百字
作者：陈镒
朝代：元

南阳有客髯如戟，更觉心肠坚铁石。携来旧日书一囊，分坐中斋灯半席。制龄且学餐菊英，辟世休言种桃核。便当沽酒消穷愁，袖中我有钱三百。
再和韵
作者：陈镒
朝代：元

清溪绕屋竹萧然，潇洒蕉衣乐暮年。数点归鸦流水外，一行飞鹭碧山前。功名已似沈泥剑，岁月还同下濑船。试向小亭闲玩物，满池荷叶绿田田。
再次韵
作者：陈镒
朝代：元

未嫌官舍冷，秋色颇佳哉。有客论文坐，无人载酒来。疏阴凉叶陨，急景候虫催。吟罢闲延伫，长廊日影回。蔌蔌夕风起，轻寒生薄裘。数峰林外晚，独树水边秋。世事萍无定，此身云共浮。据林一长啸，还忆庾公楼。晚景颇好道，寸心孤月明。山川游宦况，松菊故园情。辽渺天难问，艰危事屡更。倚阑生远思，云外暮鸿鸣。凉气渐凄肃，吟风黄叶鸣。闲庭多雨积，秋草与阶平。久为伤时乱，都忘玩物情。儒官粗堪守，勇爵是浮荣。
再次韵·其一
作者：陈镒
朝代：元

未嫌官舍冷，秋色颇佳哉。有客论文坐，无人载酒来。疏阴凉叶陨，急景候虫催。吟罢闲延伫，长廊日影回。
再次韵·其三
作者：陈镒
朝代：元

晚景颇好道，寸心孤月明。山川游宦况，松菊故园情。辽渺天难问，艰危事屡更。倚阑生远思，云外暮鸿鸣。
再次韵·其二
作者：陈镒
朝代：元

蔌蔌夕风起，轻寒生薄裘。数峰林外晚，独树水边秋。世事萍无定，此身云共浮。据林一长啸，还忆庾公楼。
再次韵·其四
作者：陈镒
朝代：元

凉气渐凄肃，吟风黄叶鸣。闲庭多雨积，秋草与阶平。久为伤时乱，都忘玩物情。儒官粗堪守，勇爵是浮荣。
再次韵呈天岸长老
作者：陈镒
朝代：元

妙法无边竟莫参，洗心只欲听清谈。空门枯淡师能守，行路艰难我惯谙。芸几半窗烟穗碧，茶瓯一掬井花甘。渊明他日重来此，莲社投盟谅自堪。潇洒禅房近碧郊，短墙重叠盖黄茅。光翻池上千桃树，秀入阶前万柳梢。水满草生鱼意乐，风微日暖鸟声交。更无馀事跏趺外，从遣棋声昼屡敲。
再次韵呈天岸长老·其一
作者：陈镒
朝代：元

妙法无边竟莫参，洗心只欲听清谈。空门枯淡师能守，行路艰难我惯谙。芸几半窗烟穗碧，茶瓯一掬井花甘。渊明他日重来此，莲社投盟谅自堪。
再次韵呈天岸长老·其二
作者：陈镒
朝代：元

潇洒禅房近碧郊，短墙重叠盖黄茅。光翻池上千桃树，秀入阶前万柳梢。水满草生鱼意乐，风微日暖鸟声交。更无馀事跏趺外，从遣棋声昼屡敲。
再次韵怀归
作者：陈镒
朝代：元

褐衫偶着来从宦，也蹑通班缀鹭鹓。报主惭无补衮手，归田只合共农言。年来旧业书千卷，老去闲心竹一轩。有地宽闲午溪上，木奴更种满秋园。
再次韵答海翁上人
作者：陈镒
朝代：元

为爱石梁担负山，照心亭上久凭阑。松篁不动云飞尽，清磬一声山月寒。红尘飞不到青山，留得诗人倚石阑。林鹤已归僧未返，半岩秋雨瀑花寒。
再次韵答海翁上人·其一
作者：陈镒
朝代：元

为爱石梁担负山，照心亭上久凭阑。松篁不动云飞尽，清磬一声山月寒。
再次韵答海翁上人·其二
作者：陈镒
朝代：元

红尘飞不到青山，留得诗人倚石阑。林鹤已归僧未返，半岩秋雨瀑花寒。
再次韵答王子愚
作者：陈镒
朝代：元

草木城深一雨过，流年如此惜蹉跎。云间后土来天女，风外清淮舞浪婆。旅邸昼销茶煮雪，歌楼春透酒生波。凭高目断江南路，无限远山归兴多。檐影参差树色新，晓莺啼破画桥春。柳分稚绿初明眼，花酿浓香欲醉人。白日游丝吟趣远，间云流水道情真。管弦不入骚人耳，缓策寻芳傍野津。
再次韵答王子愚·其一
作者：陈镒
朝代：元

草木城深一雨过，流年如此惜蹉跎。云间后土来天女，风外清淮舞浪婆。旅邸昼销茶煮雪，歌楼春透酒生波。凭高目断江南路，无限远山归兴多。
再次韵答王子愚·其二
作者：陈镒
朝代：元

檐影参差树色新，晓莺啼破画桥春。柳分稚绿初明眼，花酿浓香欲醉人。白日游丝吟趣远，间云流水道情真。管弦不入骚人耳，缓策寻芳傍野津。
再次韵荅周学录
作者：陈镒
朝代：元

此地风尘息，聊堪避网罗。潜鳞依旧穴，倦翮恋深柯。迟暮相知少，艰时感慨多。酒醒过半夜，奈此客愁何。
再次韵述怀二首
作者：陈镒
朝代：元

万事区区磨蚁行，胸中垒块未能平。山深小县春犹冷，溪近层楼月易明。多病未因诗作祟，破愁谩以酒为兵。倦抛书卷支颐坐，闲看飞云弄晚晴。击节狂歌酒屡行，栖迟宦况负平生。流年冉冉青春过，衰鬓萧萧白发明。触事每怜遭语阱，忘机已觉息心兵。飘然归思如风柳，万缕千丝乱晓晴。
再次韵述怀二首·其一
作者：陈镒
朝代：元

万事区区磨蚁行，胸中垒块未能平。山深小县春犹冷，溪近层楼月易明。多病未因诗作祟，破愁谩以酒为兵。倦抛书卷支颐坐，闲看飞云弄晚晴。
再次韵述怀二首·其二
作者：陈镒
朝代：元

击节狂歌酒屡行，栖迟宦况负平生。流年冉冉青春过，衰鬓萧萧白发明。触事每怜遭语阱，忘机已觉息心兵。飘然归思如风柳，万缕千丝乱晓晴。
再次韵遣怀
作者：陈镒
朝代：元

宇宙荒凉秋气肃，刚风未扫绿林烟。人间烽火时时起，天外妖星夜夜悬。万事多端何日静，一官独冷有谁怜。故山风月应无恙，归到溪轩且晏眠。
再游南明寺和旧题韵
作者：陈镒
朝代：元

十载无因到此山，满阶苔色上层阑。堂中禅老眉如雪，独与青松耐岁寒。
再游西峰寺
作者：陈镒
朝代：元

西峰清净地，塔下有僧居。曾见宝花座，多留贝叶书。禅师能伏虎，长者解观鱼。来此求无相，尘心顿豁如。
再游雅山分韵得秋字
作者：陈镒
朝代：元

人生宇宙内，起灭同浮沤。云胡事形役，局局怀抱忧。今我及数子，萧散真寡俦。已无外物絷，偶往成胜游。佳哉雅山境，翠竹森琳球。复此展清宴，兴逸聊赓酬。林深鸟雀聚，原旷禾黍稠。时序良易迈，不乐将焉求。回途更延览，天风荡衣裘。薄暮微雨过，轻寒酿深秋。
再用韵二首
作者：陈镒
朝代：元

萧条孤馆傍溪湄，榆柳阴阴绿满扉。风挟水声长到枕，雨含林润欲侵衣。一春客路情怀恶，千里家山音信稀。争似高人乐幽隐，不知人世有危机。郭外人家近翠微，雨馀岚气湿窗扉。花畦软土红粘屐，竹径深苔绿染衣。门巷日长人语寂，楼台春尽燕来稀。静观万物多消长，造化无言默运机。
再用韵二首·其一
作者：陈镒
朝代：元

萧条孤馆傍溪湄，榆柳阴阴绿满扉。风挟水声长到枕，雨含林润欲侵衣。一春客路情怀恶，千里家山音信稀。争似高人乐幽隐，不知人世有危机。
再用韵二首·其二
作者：陈镒
朝代：元

郭外人家近翠微，雨馀岚气湿窗扉。花畦软土红粘屐，竹径深苔绿染衣。门巷日长人语寂，楼台春尽燕来稀。静观万物多消长，造化无言默运机。
再用韵答友人
作者：陈镒
朝代：元

日长迎客过门庭，闲坐荒苔石磴平。烟际柳条无赖碧，雨馀湖水不胜清。我无才力如韩子，君有诗名似孟生。乱世相逢宜共隐，一犁慎勿废勤耕。
再用韵答松阳诸友
作者：陈镒
朝代：元

青云倦翮远来归，尚愧栖迟寄一枝。眷眷亲朋嗟久别，昏昏灯火话相思。诗因感兴吟来苦，事不关心睡起迟。天地无情吾辈老，乱离谁为恤寒饥。二年孤馆客忘归，身似飞乌绕树枝。世路风尘多丧乱，故山松桂几怀思。黄花红叶秋将晚，流水閒云意自迟。万事无凭如梦饱，区区谁解悟真饥。
再用韵答松阳诸友·其一
作者：陈镒
朝代：元

青云倦翮远来归，尚愧栖迟寄一枝。眷眷亲朋嗟久别，昏昏灯火话相思。诗因感兴吟来苦，事不关心睡起迟。天地无情吾辈老，乱离谁为恤寒饥。
再用韵答松阳诸友·其二
作者：陈镒
朝代：元

二年孤馆客忘归，身似飞乌绕树枝。世路风尘多丧乱，故山松桂几怀思。黄花红叶秋将晚，流水閒云意自迟。万事无凭如梦饱，区区谁解悟真饥。
冬夜书怀
作者：陈镒
朝代：元

三载广文馆，萧然类野僧。病怀犹索寞，诗句自崚嶒。楼迥初更鼓，窗寒独夜灯。拥裘坐无寐，渐见月华澄。
冬至日同友人寻梅翌日过溪南有作
作者：陈镒
朝代：元

芒鞋藜杖踏山云，客里寻梅讵厌频。行到溪南才见树，看来枝北未多春。水清沙白香微动，雪虐霜欺色愈真。喜得阳和消息早，好分生意与诗人。
凤凰山怀古
作者：陈镒
朝代：元

舞凤山形无古今，百年王气已销沈。荒凉禁苑经樵采，寂寞歌台贮梵音。草暗碧桥分野色，石寒白塔锁云阴。伤怀往事空遗恨，落日山前蝉乱吟。
出■
作者：陈镒
朝代：元

端居久无聊，出郭顿清目。烟光动墟里，日影散林陆。活水明浅沙，疏花傍脩竹。地胜如桃源，何必隐山谷。
南泉岭
作者：陈镒
朝代：元

朝登南泉岭，午过南泉坂。始辞山木阴，已觉川原晚。篮舆颇轻安，风袂自萧散。行道虽逶迟，遇物足延玩。脩篁净娟娟，寒水清练练。因之怀故园，秋花露初泫。
卫河道中春阴写怀
作者：陈镒
朝代：元
体裁：七言绝句

青山隐隐昼沈沈，十日乘舟五日阴。几度望春春已半，野花啼鸟总关心。
又次韵宿元符宫
作者：陈镒
朝代：元

天风送客到茅山，山叠千重路百盘。松下石碑留玉篆，竹边药灶餋金丹。声沈万籁乾坤静，气肃九霄风露寒。乞取鼎馀换凡骨，好随仙侣蹑飞鸾。
友人移居再用前韵
作者：陈镒
朝代：元

故人移住碧云端，取次寻游兴未阑。地隔城埤沉戍鼓，山连湖水有渔竿。石边芝草和云采，窗外松枝带雨看。客至尽堪供茗饮，古泓清浸玉泉寒。
双溪道院赠叶逸民
作者：陈镒
朝代：元

读书精舍最相宜，一炷清香昼掩扉。虚白自生林下室，软红独上客中衣。闲阶雨润苔痕合，小径风清竹叶稀。邂逅与君同此兴，求诗问法两忘机。
古断肠曲
作者：陈镒
朝代：元

花落长门日易昏，不因芳草为销魂。玉阑干外东风过，吹落罘罳月一痕。
古诗二首
作者：陈镒
朝代：元

深谷有幽兰，独抱林下姿。濯濯见贞性，不受蒿艾欺。凄凉风露晨，花叶两葳蕤。孤洁羞自献，深晦乃若遗。岂无采芳者，悠然寄所思。峄阳有孤桐，岂愿材中琴。岁月倏以迈，坐阅霜雪深。一朝偶制用，中存太古音。临风试新奏，妙协鸾凤吟。但为以心听，何事铸黄金。
古诗二首·其一
作者：陈镒
朝代：元

深谷有幽兰，独抱林下姿。濯濯见贞性，不受蒿艾欺。凄凉风露晨，花叶两葳蕤。孤洁羞自献，深晦乃若遗。岂无采芳者，悠然寄所思。
古诗二首·其二
作者：陈镒
朝代：元

峄阳有孤桐，岂愿材中琴。岁月倏以迈，坐阅霜雪深。一朝偶制用，中存太古音。临风试新奏，妙协鸾凤吟。但为以心听，何事铸黄金。
同友人游龙台山胜因寺
作者：陈镒
朝代：元

三枝藜杖陟秋冈，风露初交野菊香。行到胜因钟巳午，坐延松影过回廊。
同孙伯起游留此岩再用前韵
作者：陈镒
朝代：元

偶来听瀑此岩中，藜杕相随只两翁。凉气着衣梧叶雨，秋香薰路桂花风。洞幽僧礼白毫相，潭净鱼游赤鲩公。坐久石坛林影乱，斜阳归踏小桥东。
呈丽水吴明府
作者：陈镒
朝代：元

明廷重守令，茂宰出选抡。公家世簪绂，接踵皆良循。丽邑虽旷僻，风俗稍朴淳。自公下车来，息彼凋瘵民。秉公守廉节，敷政从宽仁。眷此垂老年，获睹化瑟新。熙熙百里内，物象俱含春。行看政治理，飞舄登要津。
呈孙都事
作者：陈镒
朝代：元

朔寒苦积阴，烈风无时休。况兹在万山，居然抱穷愁。矫首瞻王明，偏照东南州。阳春一以布，皇华载咨诹。感彼草木秀，使我疮痍瘳。愿安黎庶心，六辔少淹留。薄采泮池芹，终朝不盈手。迩来卧空谷，蓬室甘老朽。馀生偶然全，当此丧乱后。幸逢治化新，民弊赖绳纠。我公负经济，乃出群贤首。汇征徵自兹，海内归浑厚。
呈孙都事·其一
作者：陈镒
朝代：元

朔寒苦积阴，烈风无时休。况兹在万山，居然抱穷愁。矫首瞻王明，偏照东南州。阳春一以布，皇华载咨诹。感彼草木秀，使我疮痍瘳。愿安黎庶心，六辔少淹留。
呈孙都事·其二
作者：陈镒
朝代：元

薄采泮池芹，终朝不盈手。迩来卧空谷，蓬室甘老朽。馀生偶然全，当此丧乱后。幸逢治化新，民弊赖绳纠。我公负经济，乃出群贤首。汇征徵自兹，海内归浑厚。
呈张仲举博士二首
作者：陈镒
朝代：元

长松生涧壑，千丈高崔巍。苍然岁寒姿，不受霜雪催。深根踞厚地，直干排风雷。明庭要结搆，大用须宏才。愿言庇震凌，下慰寒士怀。良马出宛城，羸垂在平陆。踠迹鴽骀群，弥年困羁束。圉养无深知，刍粟不满腹。逸志忘腾骧，枥下成久伏。一经伯乐顾，终然致天育。
呈张仲举博士二首·其一
作者：陈镒
朝代：元

长松生涧壑，千丈高崔巍。苍然岁寒姿，不受霜雪催。深根踞厚地，直干排风雷。明庭要结搆，大用须宏才。愿言庇震凌，下慰寒士怀。
呈张仲举博士二首·其二
作者：陈镒
朝代：元

良马出宛城，羸垂在平陆。踠迹鴽骀群，弥年困羁束。圉养无深知，刍粟不满腹。逸志忘腾骧，枥下成久伏。一经伯乐顾，终然致天育。
呈黄晋卿学士二首
作者：陈镒
朝代：元

龙媒出渥洼，万里捲沙砾。未习和鸾鸣，早困盐车厄。槽枥少刍豆，奴隶竞鞭策。偶然逢一顾，骊牝有高识。鲲鱼在北溟，虾蛭混其侧。一朝化为鹏，独去六月息。鹪鹩与斥鴳，小知非所测。于焉得培风，垂天起云翼。
呈黄晋卿学士二首·其一
作者：陈镒
朝代：元

龙媒出渥洼，万里捲沙砾。未习和鸾鸣，早困盐车厄。槽枥少刍豆，奴隶竞鞭策。偶然逢一顾，骊牝有高识。
呈黄晋卿学士二首·其二
作者：陈镒
朝代：元

鲲鱼在北溟，虾蛭混其侧。一朝化为鹏，独去六月息。鹪鹩与斥鴳，小知非所测。于焉得培风，垂天起云翼。
和刘益洲训导见惠诗韵
作者：陈镒
朝代：元

五年奔走客中忙，长想诗筒翰墨香。老我日添头发白，故园秋负菊花黄。劳生自笑乌三绕，餋拙还同龟六藏。何日相过溪竹外，款陪尊酒到斜阳。
和叶仲和文学见寄韵
作者：陈镒
朝代：元

马湖桥畔曾分手，五见凉风换葛衫。上国无媒干禄餋，北山小隐免林惭。石池乘月通泉水，苔径锄云种竹杉。多谢相知为相问，心閒日与野人谈。
和叶子华见寄韵
作者：陈镒
朝代：元

三年冷舍近蟾溪，青杏婆娑桂树低。岩寺每寻僧说偈，皋亭还与客分题。别来岁月身逾老，乱后山川尘尚迷。想见东林如旧日，好随松鹤共幽栖。
和吴伯京学正立春见寄韵
作者：陈镒
朝代：元

我已多衰病，君今亦老成。闭门惊腊尽，把酒及春生。但愿兵戈息，从无爵禄荣。郡斋风月好，吟咏足幽情。
和吴学正见寄韵二首
作者：陈镒
朝代：元

一从相别后，寄迹各东西。岁月身惟老，风尘眼欲迷。依山松径窈，临水草堂低。独坐相思夜，凄凉月满溪。不见故人久，悠然多所思。郡斋呼茗椀，山馆理桐丝。望断云凝处，吟残叶落时。风霜岁年晚，还共竹猗猗。
和吴学正见寄韵二首·其一
作者：陈镒
朝代：元

一从相别后，寄迹各东西。岁月身惟老，风尘眼欲迷。依山松径窈，临水草堂低。独坐相思夜，凄凉月满溪。
和吴学正见寄韵二首·其二
作者：陈镒
朝代：元

不见故人久，悠然多所思。郡斋呼茗椀，山馆理桐丝。望断云凝处，吟残叶落时。风霜岁年晚，还共竹猗猗。
和吴学正见寄韵二首·其二
作者：陈镒
朝代：元
体裁：五言律诗

不见故人久，悠然多所思。郡斋呼茗碗，山馆理桐丝。望断云凝处，吟残叶落时。风霜岁年晚，还共竹猗猗。
和周内翰题紫虚宫韵
作者：陈镒
朝代：元

清溪紫谷绕琳宫，缥缈楼台在半空。人世几回经劫火，此山终古有仙风。斗坛露冷星华湿，丹井泉甘海脉通。试想蓬瀛无此处，云深岛树碧于葱。
和周山长别后见寄韵
作者：陈镒
朝代：元

穷居彼此共栖迟，薄宦无成与愿违。白发五年愁避乱，青灯一夕喜论诗。雨凉吠蛤喧人耳，风定流萤入客衣。别后相思心独苦，犹怀把酒夜深时。
和周济翁写别韵
作者：陈镒
朝代：元

西风两鬓已苍然，万事无心只任天。细饮黄花新酒味，长吟绿竹旧诗篇。登高未落龙山帽，尽兴先回剡曲船。后夜定知窗外月，照人凉冷不成眠。
和程渠翁见惠诗韵
作者：陈镒
朝代：元

夘峰深处客忘还，砚石从容意自闲。乘兴无舟来剡曲，怀人有梦到松间。谋生每愧兔三窟，学道长怜豹一斑。若问日来新况味，饭牛聊复卧南山。
和贾县尉秋日往山中诗韵二首
作者：陈镒
朝代：元

野桥村路雨初晴，满袖凉风马足轻。松下几年淹宦况，山中九日动诗情。逢时又见黄花发，感事俄惊白发生。且喜囊中无长物，只留琴剑伴回程。山色苍茫翠欲流，行经熟路忆曾游。西风鸟影寒塘晚，细雨蝉声碧树秋。过眼年光如急电，伤怀世事等浮沤。知君为国勤劳苦，一寸丹心有百忧。
和贾县尉秋日往山中诗韵二首·其一
作者：陈镒
朝代：元

野桥村路雨初晴，满袖凉风马足轻。松下几年淹宦况，山中九日动诗情。逢时又见黄花发，感事俄惊白发生。且喜囊中无长物，只留琴剑伴回程。
和贾县尉秋日往山中诗韵二首·其二
作者：陈镒
朝代：元

山色苍茫翠欲流，行经熟路忆曾游。西风鸟影寒塘晚，细雨蝉声碧树秋。过眼年光如急电，伤怀世事等浮沤。知君为国勤劳苦，一寸丹心有百忧。
哭外舅此山先生
作者：陈镒
朝代：元

才名奕奕冠当今，投老林泉乐意深。太华黄河曾识面，玉堂金马有知心。寿杯未及希年贺，诗卷空添近日吟。慨想音容尚如此，西风吹泪满衣襟。
壬寅三月八日避乱西涧十八日复移石梁寨
作者：陈镒
朝代：元

潇潇苦雨湿衣裘，两度移居尚未休。岩树层层云雾暗，野花片片石泉流。怕遭兵火依高寨，愁对妻儿忆旧丘。恰似携家江上住，明朝风浪又移舟。
夏日周子符过访用杜工部严公仲夏枉驾草堂诗韵二首
作者：陈镒
朝代：元

溪流曲曲路盘盘，远辱高人此驻鞍。别久忽惊诗骨瘦，饮多尚觉酒肠宽。茅斋雨积晴犹润，竹径云深夏亦寒。坐对棋枰遗世虑，不妨相与尽清欢。深谷幽居类隐盘，喜无俗客枉金鞍。门前脩竹笼烟碧，溪上闲云度水宽。茶灶旋烧松叶湿，砚池频滴井华寒。君来莫讶无供给，野水添杯罄一欢。
夏日周子符过访用杜工部严公仲夏枉驾草堂诗韵二首·其一
作者：陈镒
朝代：元

溪流曲曲路盘盘，远辱高人此驻鞍。别久忽惊诗骨瘦，饮多尚觉酒肠宽。茅斋雨积晴犹润，竹径云深夏亦寒。坐对棋枰遗世虑，不妨相与尽清欢。
夏日周子符过访用杜工部严公仲夏枉驾草堂诗韵二首·其二
作者：陈镒
朝代：元

深谷幽居类隐盘，喜无俗客枉金鞍。门前脩竹笼烟碧，溪上闲云度水宽。茶灶旋烧松叶湿，砚池频滴井华寒。君来莫讶无供给，野水添杯罄一欢。
夏日幽居效建除体呈友人
作者：陈镒
朝代：元

建溪粒粟芽，中山千日醇。除忧与破睡，二物可策勋。满堂风月佳，足慰闲散人。平湖深且绿，况乃清无尘。定盟得高友，共守寂寞滨。执礼虽雅道，拘拘诚苦辛。破帽与短衣，且用完吾身。危机陷富贵，不如安贱贫。成亏亦何有，抱朴皆天真。收敛贵深密，用舍随诎伸。开帘对青山，朝夕烟光新。闭息观其生，阶篁绿初匀。
夜宿道元上人房再次前韵
作者：陈镒
朝代：元

客至林房成一宿，忽闻寒雨落空庭。竹炉细火留馀煖，松户深云带晚扃。井水应潮生石穴，洞霞成乳滴山屏。只缘景胜吟难就，坐对龛灯酒半醒。
夜泊桐江
作者：陈镒
朝代：元
体裁：七言绝句

柂牙伊轧涛惊枕，舡腹凄凉月射窗。正是客愁无处着，数声寒雁起沧江。
夜泊桐江
作者：陈镒
朝代：元

柂牙伊轧涛惊枕，船腹凄凉月射窗。正是客愁无处着，数声寒雁起沧江。
夜起
作者：陈镒
朝代：元

县斋静夜秋风起，落叶萧萧扑窗纸。酒醒疑是山雨来，月明满地凉如水。
夜饮月波堂
作者：陈镒
朝代：元

花影当帘春夜长，主人迎客月波堂。深情得似深杯量，消尽铜匜一篆香。
奉和元帅石末公元宵二首
作者：陈镒
朝代：元

自叹经年依半水，那知今夕客严城。中天月在无灯火，午夜风来有柝声。浊酒不浇胸垒块，衰年犹觉句峥嵘。升平气象何时见，独对梅花坐到明。节序萧条宁似旧，夜寒灯火暗孤城。星河淡淡流云影，钟鼓迟迟咽漏声。抚事忧时心慨慷，狂歌击缶气峥嵘。昆崙关破当今夕，遗史重看眼为明。
奉和元帅石末公元宵二首·其一
作者：陈镒
朝代：元

自叹经年依半水，那知今夕客严城。中天月在无灯火，午夜风来有柝声。浊酒不浇胸垒块，衰年犹觉句峥嵘。升平气象何时见，独对梅花坐到明。
奉和元帅石末公元宵二首·其二
作者：陈镒
朝代：元

节序萧条宁似旧，夜寒灯火暗孤城。星河淡淡流云影，钟鼓迟迟咽漏声。抚事忧时心慨慷，狂歌击缶气峥嵘。昆崙关破当今夕，遗史重看眼为明。
奉和元帅石末公春晴谩兴诗韵
作者：陈镒
朝代：元

使君惠泽似春阳，田有来牟麦有桑。日暖戟门旗转影，风清玉帐剑生芒。深山狐兔潜无迹，旷野黔黎喜欲狂。今日朝廷方倚重，论功应不愧韩张。
奉和刘伯温员外漫兴诗韵并自述一十五首
作者：陈镒
朝代：元

苍岭愁云树压低，青田明月鹤高栖。也知天庇神仙境，秋色依然满好溪。杜老从来隐草堂，每忧时事九回肠。如今稳驾扁舟去，且玩西江夜月凉。经年为客在王门，慨古论今道自尊。应念山中贫病叟，独寻黄独斸云根。曾记开尊向夜分，北山堂上共论文。可怜一炬成焦土，空有荒垣锁暮云。鹤骨清癯称葛衣，翱翔湖海未言归。荷花开尽炎光老，又见江头木叶飞。苍茫天地一邮亭，客里相看眼孰青。江北江南经乱后，故交零落似晨星。未许身闲隐薜萝，府书辟起听鸣珂。知君久佩文章印，问字应多载酒过。处世无为富贵酣，急流勇退是奇男。悠然自在樊笼外，闲对江山雪满簪。我今老矣守林泉，破屋萧然一榻悬。每向秋宵看月色，怀人千里共婵娟。猗绿亭前竹满林，纷纷苍雪落层阴。开轩载诵清风句，岁晚宁忘故旧心。昔曾游览遍山川，汎汎身如不系船。今日栖迟茅屋下，却怜多病对云眠。门外清溪水气寒，喜无尘俗事相干。重阳谁共尊中酒，忍见黄花白露漙。山深五月啭黄鹂，秋到惟闻乌夜啼。欲寄相思无便使，空吟短句付诗奚。贫病真同涸辙鱼，浇愁幸有酒堪沽。秋来诗骨饶清健，自喜登高不用扶。秋水溶溶绿一湾，青山叠叠白云闲。而今不作功名念，容我逍遥山水间。
奉和刘伯温员外漫兴诗韵并自述一十五首·其一
作者：陈镒
朝代：元

苍岭愁云树压低，青田明月鹤高栖。也知天庇神仙境，秋色依然满好溪。
奉和刘伯温员外漫兴诗韵并自述一十五首·其七
作者：陈镒
朝代：元

未许身闲隐薜萝，府书辟起听鸣珂。知君久佩文章印，问字应多载酒过。
奉和刘伯温员外漫兴诗韵并自述一十五首·其三
作者：陈镒
朝代：元

经年为客在王门，慨古论今道自尊。应念山中贫病叟，独寻黄独斸云根。
奉和刘伯温员外漫兴诗韵并自述一十五首·其九
作者：陈镒
朝代：元

我今老矣守林泉，破屋萧然一榻悬。每向秋宵看月色，怀人千里共婵娟。
奉和刘伯温员外漫兴诗韵并自述一十五首·其二
作者：陈镒
朝代：元

杜老从来隐草堂，每忧时事九回肠。如今稳驾扁舟去，且玩西江夜月凉。
奉和刘伯温员外漫兴诗韵并自述一十五首·其五
作者：陈镒
朝代：元

鹤骨清癯称葛衣，翱翔湖海未言归。荷花开尽炎光老，又见江头木叶飞。
奉和刘伯温员外漫兴诗韵并自述一十五首·其八
作者：陈镒
朝代：元

处世无为富贵酣，急流勇退是奇男。悠然自在樊笼外，闲对江山雪满簪。
奉和刘伯温员外漫兴诗韵并自述一十五首·其六
作者：陈镒
朝代：元

苍茫天地一邮亭，客里相看眼孰青。江北江南经乱后，故交零落似晨星。
奉和刘伯温员外漫兴诗韵并自述一十五首·其十
作者：陈镒
朝代：元

猗绿亭前竹满林，纷纷苍雪落层阴。开轩载诵清风句，岁晚宁忘故旧心。
奉和刘伯温员外漫兴诗韵并自述一十五首·其十一
作者：陈镒
朝代：元
体裁：七言绝句

昔曾游览遍山川，汎汎身如不系舡。今日栖迟茅屋下，却怜多病对云眠。
奉和刘伯温员外漫兴诗韵并自述一十五首·其十一
作者：陈镒
朝代：元

昔曾游览遍山川，汎汎身如不系船。今日栖迟茅屋下，却怜多病对云眠。
奉和刘伯温员外漫兴诗韵并自述一十五首·其十三
作者：陈镒
朝代：元

山深五月啭黄鹂，秋到惟闻乌夜啼。欲寄相思无便使，空吟短句付诗奚。
奉和刘伯温员外漫兴诗韵并自述一十五首·其十二
作者：陈镒
朝代：元

门外清溪水气寒，喜无尘俗事相干。重阳谁共尊中酒，忍见黄花白露漙。
奉和刘伯温员外漫兴诗韵并自述一十五首·其十五
作者：陈镒
朝代：元

秋水溶溶绿一湾，青山叠叠白云闲。而今不作功名念，容我逍遥山水间。
奉和刘伯温员外漫兴诗韵并自述一十五首·其十四
作者：陈镒
朝代：元

贫病真同涸辙鱼，浇愁幸有酒堪沽。秋来诗骨饶清健，自喜登高不用扶。
奉和刘伯温员外漫兴诗韵并自述一十五首·其四
作者：陈镒
朝代：元

曾记开尊向夜分，北山堂上共论文。可怜一炬成焦土，空有荒垣锁暮云。
奉和王宪使贺总制胡公得平阳诗韵
作者：陈镒
朝代：元

平阳一旦送降旗，大将威名众所知。聚石江流分八阵，通途海国绝他岐。许君剑在蛟须斩，韩子文成鳄定移。盖世功勋垂不朽，绣衣使者著声诗。
奉和经略使李公景仪古诗一首并呈参政石末公
作者：陈镒
朝代：元

栝苍实小郡，居民守寒悭。食鲜乃钓水，茹美聊采山。迩来遭丧乱，奔走不暂闲。萧条桑柘村，门巷生榛菅。仰瞻使星临，宛若天开颜。仁风播清穆，英气摧雄奸。勤劳奉王事，辙迹周尘寰。恩波总沾沛，下逮？与鳏。大参石末公，理乱历险艰。精诚悬赤日，烈烈照两间。斯文赖宗主，慰我衰老瘝。愿言布阳春，共挽生意还。
奉和经略使李公景仪古诗一首并呈参政石末公
作者：陈镒
朝代：元
体裁：古风

栝苍实小郡，居民守寒悭。食鲜乃钓水，茹美聊采山。迩来遭丧乱，奔走不暂闲。萧条桑柘村，门巷生榛菅。仰瞻使星临，宛若天开颜。仁风播清穆，英气摧雄奸。勤劳奉王事，辙迹周尘寰。恩波总沾沛，下逮�与鳏。大参石末公，理乱历险艰。精诚悬赤日，烈烈照两间。斯文赖宗主，慰我衰老瘝。愿言布阳春，共挽生意还。
奉题按察使诗卷
作者：陈镒
朝代：元

使臣持玉节，南国动春容。古驿梨花白，荒城柳叶浓。居官无酷吏，在野有耕农。明日回骢马，苍山云万重。
好溪堰为吴明府作
作者：陈镒
朝代：元

县公筑堰东九里，大堤横截长溪水。引流下注万顷田，禾稻翻风翠云起。去年陂堰未曾开，况值亢旱天为灾。城中乱罢正萧索，兼无秋实人民哀。今年争看决渠雨，龙骨长闲挂梁梠。老农仰卧歌南风，但知欢乐无所苦。君侯事业如白公，流芳千载无终穷。愿公更展作霖手，均此德泽四海同。
宜君山中纵目
作者：陈镒
朝代：元
体裁：七言绝句

石磴迂回疋马迟，峰岚掩映树参差。几回按辔看云度，涧底人家总不知。
宜晚楼
作者：陈镒
朝代：元

楼小偏宜晚，凉飙在曲棂。月生沙觜白，烟着树头青。一壑藏灵籁，群山入画屏。凭高无尽兴，醉目豁然醒。
客中九日
作者：陈镒
朝代：元

客居邻小市，有酒有黄花。莫讶无诗友，故乡天一涯。今晨风落帽，秋鬓觉苍苍。小酌聊成醉，都忘在异乡。
客中九日·其一
作者：陈镒
朝代：元

客居邻小市，有酒有黄花。莫讶无诗友，故乡天一涯。
客中九日·其二
作者：陈镒
朝代：元

今晨风落帽，秋鬓觉苍苍。小酌聊成醉，都忘在异乡。
客中思归
作者：陈镒
朝代：元

世道艰难转觉危，回头五十五年非。红旗黄纸从无分，白发青山可息机。二顷稻田环马墅，一区茅屋傍渔矶。西风吹动家乡念，心与孤云稍稍飞。
客中移居
作者：陈镒
朝代：元

为客栖未安，地卑苦炎溽。移此江上居，山光醒心目。回环青竹林，凉飙动相续。寓情一尊酒，放歌慰幽独。
客中见菊
作者：陈镒
朝代：元

病骨惊寒欲授衣，年来身世更支离。菊花相见浑如旧，何事诗人鬓易衰。
客中雪夕
作者：陈镒
朝代：元

冻云黯淡连江树，东望家乡缈何处。偶沽斗酒聊为欢，闭门风雪千山暮。
客旧馆
作者：陈镒
朝代：元

曾作芜城客，重来又五秋。鱼盐河上市，箫鼓竹西楼。地暖梅花发，天寒江水流。依然风月好，且复寄优游。
客枕
作者：陈镒
朝代：元

满城风露气漫漫，钟鼓声中漏欲乾。梦觉忽惊身是客，半檐残月五更寒。
客窗晚望
作者：陈镒
朝代：元

旅景萧条霜气催，江枫树树锦成堆。天高雁影和云落，风急涛声带雨来。未办绿尊供客醉，空怜黄菊向人开。一时归兴难排遣，邂逅成诗亦懒裁。
客至
作者：陈镒
朝代：元

客至衡茅下，晴暾破晓新。径花红半堕，门柳绿初匀。市远盘无馔，村深酿颇醇。呼儿具蔬笋，聊尔见情真。
宿蟾峰
作者：陈镒
朝代：元

湖上蟾峰镇碧波，万家高倚石嵯峨。我来却值秋初霁，快睹中天月色多。
寄友人
作者：陈镒
朝代：元

怜君来此隐，竟日掩岩扉。山晚碧云合，溪深黄叶飞。干戈虽暂息，乡国未能归。想见行吟处，寒波澹落晖。
寄张外史
作者：陈镒
朝代：元

铁冠峨峨鹤氅裘，冲襟炯炯冰壶秋。进履曾下黄石拜，辟谷独从赤松游。官府真仙上界足，富贵于我如云浮。乞取金丹换毛骨，飞佩往谒昆崙丘。
寄松雪上人
作者：陈镒
朝代：元

忆昔游招提，适喜尘事屏。高堂坐清昼，日映松雪炯。上人一单外，渊默守诸静。了然尘幻空，独以诗自警。童子为烧香，汲泉煮春茗。留客听疏钟，声闻发深省。归来忽三年，寤寐鹊山境。何时复相从，踏月度修岭。
寄题陈此一鍊师寿岩诗卷
作者：陈镒
朝代：元

闻说仙都陈道士，灵书真篆得心传。药炉火暖金丹熟，寿穴云深石髓坚。鹤趁笙声岩顶月，龙回剑影洞中天。彭篯骨相应难老，且住人间八百年。
对菊有怀季山长
作者：陈镒
朝代：元

薄宦经年未得归，西风黄菊已盈枝。今朝把酒聊自适，此地看花多所思。世事不干迎客少，旧交久别寄书迟。莫言岁晚无廪粟，山色水光堪乐饥。
寿蔡伯玉隐居
作者：陈镒
朝代：元

故人年长周花甲，啸咏溪山乐有馀。世隐一区杨子宅，家藏万卷邺侯书。歌姬拥座飞琼斝，贺客盈门集翠裾。最好联魁堂下桂，年年开占月明初。
山行至桐川会周山长
作者：陈镒
朝代：元

遥望长松何处是，深山犹认旧川原。行程客厌阑干路，生事农忙碌碡村。若个峰边云出没，丛生树外月黄昏。武昌诗客欣相会，夜向溪轩共一尊。
己丑九月抵金华旅馆和旧题诗韵
作者：陈镒
朝代：元

冉冉岁华换，悠悠道路长。老来兼病肺，秋末尚殊方。池水荷衣尽，林霜橘子黄。故园何日返，已负菊花觞。
庚子岁旦次韵
作者：陈镒
朝代：元

山城兵火经过后，旧业能留有几人。万事从来皆定数，一杯且喜及新春。谩怜儿女称吾寿，深荷天公眷此身。坐对青山无愧色，红尘幸不污渔巾。
得张脩撰书
作者：陈镒
朝代：元

一冬卧病才方愈，清晓开门起看梅。野服忽然逢驿使，翰林脩撰寄书来。
怀庆道中
作者：陈镒
朝代：元
体裁：七言绝句

风捲尘沙驿路迷，人家远近树高低。如何河北风光别，春半犹无一鸟啼。
怀张应奉
作者：陈镒
朝代：元

故人千里外，相见一何难。几度裁书尺，秋云雁影寒。
感怀呈友人
作者：陈镒
朝代：元

濩落才疏只自怜，狂吟诗句漫成编。三彭已伏庚申日，六甲初周戊戌年。心事无瑕如白璧，此生守直类朱弦。相逢且共尊中酒，身外穷通总付天。
拜故参政石末公祠堂
作者：陈镒
朝代：元

一代名臣录，公应作首推。功勋家有集，忠义主深知。海右戍今已，人间病不治。瓣香千古意，遗庙草离离。
挽叶学录
作者：陈镒
朝代：元

故人不可见，一梦遽登仙。宅废兵戈际，池荒草树边。诸生怀绛帐，孤子守青毡。寂寞蟾峰下，伤情夜雨悬。
挽周子符
作者：陈镒
朝代：元

近陪谈笑碧山堂，一别俄惊半载强。秋到闻公才卧病，朝来走使忽传亡。香销琴室松风冷，灯灭书竹月凉。惆怅老成零落尽，望云挥泪倍悲伤。
挽孙伯融都事
作者：陈镒
朝代：元

半生湖海不相逢，乱罢苍山始识公。暂领一州兼节度，更分数屯总元戎。风流翰墨文多焰，垒块胸襟酒屡中。偶堕奸谋身竟死，千秋万古恨无穷。
挽徐学宾
作者：陈镒
朝代：元

相逢离乱后，吾道竟悠哉。愧乏陈蕃礼，怜多徐孺才。看山频曳杖，对月几衔杯。今日平舒路，怀君倍觉哀。
挽李山甫教授
作者：陈镒
朝代：元

避乱山中白发垂，近闻访旧入城池。芦花月淡人无处，桂子风凉雁过时。旅衬回程扶道左，举家迎哭向溪湄。他乡莫恨相知少，自有门生奠酒卮。
挽杨震卿山长
作者：陈镒
朝代：元

芹宫半世守儒官，冷况萧然道自尊。琴在旧堂湖月冷，剑横新冢岭云昏。吴山犹认生前面，楚水难招没后魂。雪满西桥桥畔宅，梅花心事与谁论。
挽西岩崇上人
作者：陈镒
朝代：元

绝俗离群付陆沈，屋云分住古崖阴。案头经卷香犹在，窗下蒲团尘欲侵。翠拥山屏馀色相，清涵海滴印禅心。客来何处寻行迹，黄叶漫山秋露深。
挽道元上人二首
作者：陈镒
朝代：元

久玩林泉月，今乘古峡风。身遗万劫永，道悟一尘空。寒竹留枯节，幽花落旧丛。惟馀行诵处，山意远无穷。元公今殁去，令我独怀思。经罢惟谈道，禅馀不废诗。云巢孤鹤守，石洞断猿悲。寂寞烧香室，窗寒白月迟。
挽道元上人二首·其一
作者：陈镒
朝代：元

久玩林泉月，今乘古峡风。身遗万劫永，道悟一尘空。寒竹留枯节，幽花落旧丛。惟馀行诵处，山意远无穷。
挽道元上人二首·其二
作者：陈镒
朝代：元

元公今殁去，令我独怀思。经罢惟谈道，禅馀不废诗。云巢孤鹤守，石洞断猿悲。寂寞烧香室，窗寒白月迟。
挽项学斋
作者：陈镒
朝代：元

相聚今三载，交情只似初。艰难逢乱世，辛苦卜幽居。得米时沽酒，分灯夜看书。老成零落尽，吾道复何如。
旅怀
作者：陈镒
朝代：元

久客江城事事悭，一尊聊尔破愁端。吴云无雁传乡信，楚水有鱼供旅飧。燕子乍来风力软，桃花欲动雨声乾。今朝偶为寻芳出，试着春衫尚觉寒。
旅怀
作者：陈镒
朝代：元

满楼风露薄幽襟，素练萦窗月影临。市散灯收人语静，梦回酒醒夜寒深。淮山残雪三年客，栝岭飞云万里心。珍重绿猗亭上竹，平安长遣寄清吟。
旅怀
作者：陈镒
朝代：元

风雪岁将晚，客行犹未休。山前沽浊酒，江上发孤舟。杳杳飞云远，栖栖去雁愁。归欤是何日，生理在林丘。
旅愁
作者：陈镒
朝代：元

莽莽深春雨，江花落渐多。客舟偏阻滞，兵甲屡经过。深逝鱼惊椮，高飞鸟避罗。伤怀逢世乱，吾道竟如何。
早程
作者：陈镒
朝代：元

野日荒荒上，岩花的的明。水浑群鹿过，林静独禽鸣。夜雨催农事，春风厚客情。肩舆堪坐凭，诗兴等闲生。
早过湖南
作者：陈镒
朝代：元

湖月娟娟在，衣寒怯早行。水边孤鹤起，郊外乱鸡鸣。牢落身将老，艰危世未平。何当谢尘鞅，归傍白云耕。
明旦再用前韵
作者：陈镒
朝代：元

杜门聊守拙，利禄念俱灰。旧雨曾来客，如今雨不来。古鼎烧香篆，朝盘荐菜茎。澹然闲自适，何用学吾生。
明旦再用前韵·其一
作者：陈镒
朝代：元

杜门聊守拙，利禄念俱灰。旧雨曾来客，如今雨不来。
明旦再用前韵·其二
作者：陈镒
朝代：元

古鼎烧香篆，朝盘荐菜茎。澹然闲自适，何用学吾生。
春日偕杨震卿山长城东散步
作者：陈镒
朝代：元

今晨薄雾散，远峤晴光开。驾言城东策，杖屦相追陪。花事在桃李，日气浮蒿莱。适与景物会，熙熙在春台。大哉天地德，万汇出雕裁。玄功不自有，妙化付一杯。而我与数子，雅好无相猜。及时此行乐，且复寄尊罍。
春日次韵罗善先照磨二首
作者：陈镒
朝代：元

客里光阴一瞬过，壮年心事易蹉跎。人生用舍同刍狗，世态炎凉似脚婆。绿霭酿春归楚树，玉尘吹雨涨淮波。相逢此地重携手，无奈千丝柳色多。绿阴亭馆晓光新，久客秦淮两度春。霏屑雄谈频落麈，轧霄老句更惊人。游山未可闲安石，耕谷宁容老子真。斛水蛟龙能变化，春雷一鼓到天津。
春日次韵罗善先照磨二首·其一
作者：陈镒
朝代：元

客里光阴一瞬过，壮年心事易蹉跎。人生用舍同刍狗，世态炎凉似脚婆。绿霭酿春归楚树，玉尘吹雨涨淮波。相逢此地重携手，无奈千丝柳色多。
春日次韵罗善先照磨二首·其二
作者：陈镒
朝代：元

绿阴亭馆晓光新，久客秦淮两度春。霏屑雄谈频落麈，轧霄老句更惊人。游山未可闲安石，耕谷宁容老子真。斛水蛟龙能变化，春雷一鼓到天津。
春日漫兴二首
作者：陈镒
朝代：元

人闲境亦幽，鸟鸣山更静。临流玩落花，清兴与川永。开园近屋头，日陟自成趣。心怀千载期，锄云种松树。
春日漫兴二首·其一
作者：陈镒
朝代：元

人闲境亦幽，鸟鸣山更静。临流玩落花，清兴与川永。
春日漫兴二首·其二
作者：陈镒
朝代：元

开园近屋头，日陟自成趣。心怀千载期，锄云种松树。
晚兴
作者：陈镒
朝代：元

野兴遂幽讨，独行河水湄。平原忽空旷，蝉声在高枝。
晚泊
作者：陈镒
朝代：元

日落江村静，风恬潮水平。羁怀苦寥落，岁事况峥嵘。崖臈梅花白，沙寒雪片明。一杯篷下酒，不放客愁萦。
暮春阻舟兰江因病起登楼有作
作者：陈镒
朝代：元

清明寒食客中过，病起强登江上楼。远树云閒春漠漠，落花风静思悠悠。乡书无雁频劳梦，波浪惊人久系舟。何处悲歌连野哭，老怀寂寞不胜愁。
村景
作者：陈镒
朝代：元

阴阴桑柘雨初晴，一片平田白水生。野老相逢无别事，共过深巷听鹂鹒。屋后青山屋外溪，穿芳度密有深蹊。白云不隔经行处，容我时来寄杖藜。
村景·其一
作者：陈镒
朝代：元

阴阴桑柘雨初晴，一片平田白水生。野老相逢无别事，共过深巷听鹂鹒。
村景·其二
作者：陈镒
朝代：元

屋后青山屋外溪，穿芳度密有深蹊。白云不隔经行处，容我时来寄杖藜。
松阳学舍读张修撰诗因用韵述怀二首
作者：陈镒
朝代：元

冷官无一事，诗思日来添。幽鸟閒窥沼，游丝静挂檐。煮茶然小鼎，看竹捲疏帘。无怪居连市，盘餐味可兼。门深无俗轨，春晚绿阴添。竹色侵衣袂，松花拂帽檐。清风自开户，明月忽当帘。况有佳山水，真成吏隐兼。
松阳学舍读张修撰诗因用韵述怀二首·其一
作者：陈镒
朝代：元

冷官无一事，诗思日来添。幽鸟閒窥沼，游丝静挂檐。煮茶然小鼎，看竹捲疏帘。无怪居连市，盘餐味可兼。
松阳学舍读张修撰诗因用韵述怀二首·其二
作者：陈镒
朝代：元

门深无俗轨，春晚绿阴添。竹色侵衣袂，松花拂帽檐。清风自开户，明月忽当帘。况有佳山水，真成吏隐兼。
松阳感事
作者：陈镒
朝代：元

长松县里客重来，旧上层楼安在哉。天地无情经丧乱，溪山有恨起尘埃。故人半已归黄壤，遗业多怜长绿苔。寂寞湖南烟色晚，坏垣惟见枳花开。
林亭小酌
作者：陈镒
朝代：元

林亭多晚趣，尊酒写清欢。山近云侵座，溪虚月满阑。张琴深竹润，拂石古苔寒。自足成吾隐，逍遥寄鹖冠。
次前韵答王子如
作者：陈镒
朝代：元

秋日故人来野堂，生涯彼此一书囊。投闲已著归田录，餋老还求种树方。谩有篇诗酬逸兴，可无尊酒沃愁肠。白头乱后俱强健，却似黄花独耐霜。
次林县尹韵上元帅石末公
作者：陈镒
朝代：元

落日长风动大旗，宁令云鸟识神奇。世家共仰侯门戟，兵策谁参别墅棋。烽火时时蒿目力，指挥往往竭心思。也知韩范兼文武，还带貂蝉侍玉墀。
次林彦文县尹韵送刘伯温都事抚安青田
作者：陈镒
朝代：元

三月江南草色新，随车零雨浥轻尘。绣衣奉命安民俗，玉斧扬威出使臣。玄鹤划鸣云洞晓，青芝遍布石田春。太平气象今重见，老我甘为击壤人。
次韵
作者：陈镒
朝代：元

老去头添雪，愁来眼著花。清尊不成釂，闲坐到昏鸦。
次韵中秋登水光山色亭时王县尹季山长同游
作者：陈镒
朝代：元

策策凉风拂帽轻，缓扶藤杖出西城。县公小队能同乐，诗老高怀觉倍清。白石清溪寒潦缩，丹崖紫谷夕阳明。广寒桂树今何似，赢得年年折又生。
次韵九日同友人小酌
作者：陈镒
朝代：元

忧乐随时道未穷，何须咄咄更书空。艰难老我头添白，富贵从渠面发红。稍喜得闲诗有债，却怜多病药无功。为君扫取溪轩净，共对寒花酒一中。
次韵九日招友人饮午溪楼
作者：陈镒
朝代：元

乱罢君来居此地，两逢重九共持觞。舟移野渡冲残雨，人倚曾楼醉夕阳。头发又添今日白，菊花只似旧年芳。登临无限伤时恨，尽付东流溪水长。
次韵伯玉隐君大方上人过访
作者：陈镒
朝代：元

地僻深门傍竹开，一溪流水碧于苔。云边煮茗延僧坐，石上留棋迟客来。白社闲居宜老境，青云阔步属英才。艰难世故犹如此，且共筵前有限杯。
次韵冷冷轩
作者：陈镒
朝代：元

彼美玉山泉，涓涓出深谷。汇作井洞幽，其下龙蟠伏。馀流散无声，清寒入山木。曲折数里遥，故绕诗人屋。檐间寒月映，檐外秋云宿。分贮归瓶罂，不用接脩竹。清声惟在耳，久听天机熟。寄语冷冷轩，吾当挂冠服。
次韵刘宗保秋怀二首
作者：陈镒
朝代：元

溪上青山抱郭回，濛濛烟雨暗楼台。平原日暮牛羊返，远路风高鸿雁来。断续砧声何处响，凄凉菊蕊为谁开。知君独抱忧时苦，我亦深同杜老衰。扰扰风尘满眼愁，乍寒天气怯深秋。齑盐况味聊堪守，竹帛功名不用求。今日闻鸡无祖逖，当年梦蝶有庄周。自惭衰老将归隐，二顷还须为鹤谋。
次韵刘宗保秋怀二首·其一
作者：陈镒
朝代：元

溪上青山抱郭回，濛濛烟雨暗楼台。平原日暮牛羊返，远路风高鸿雁来。断续砧声何处响，凄凉菊蕊为谁开。知君独抱忧时苦，我亦深同杜老衰。
次韵刘宗保秋怀二首·其二
作者：陈镒
朝代：元

扰扰风尘满眼愁，乍寒天气怯深秋。齑盐况味聊堪守，竹帛功名不用求。今日闻鸡无祖逖，当年梦蝶有庄周。自惭衰老将归隐，二顷还须为鹤谋。
次韵刘彦英教授春日同宴吴元正宅
作者：陈镒
朝代：元

林下诗翁偶出来，凭高一望壮怀开。山川如故人应老，城郭都非鹤自回。远树拂云明似画，长溪过雨绿于醅。喜逢佳友同春赏，花底芳尊得款陪。
次韵卲本初题东岩
作者：陈镒
朝代：元

兹岩何穹窿，屹立亘终古。崖厂削剑痕，石髓滴山雨。天开一罅峡，风响答人语。行登最高处，逸兴眇天柱。
次韵友人对月感怀
作者：陈镒
朝代：元

有客临溪玩月明，楼高不用夜寒生。二年此地因逃难，孤影他乡易感情。露下长天含夕润，风来大野起秋声。想君未厌山中住，且与渔樵混姓名。
次韵友人游吴山别墅二首
作者：陈镒
朝代：元

亭馆高明客喜临，门深无事寄豪吟。日长幽鸟窥帘影，风定闲云堕砌阴。香枭古屏书满案，苔封苍石竹成林。晚来更适无穷趣，洗耳重听月下琴。主人开宴赏新晴，浓绿阴阴如水清。银瓮碧香浮臈味，锦笺绣句写春情。倚阑看尽先寻谱，扫石围棋默用兵。款客殷勤忘昼永，夕阳犹隔小溪明。
次韵友人游吴山别墅二首·其一
作者：陈镒
朝代：元

亭馆高明客喜临，门深无事寄豪吟。日长幽鸟窥帘影，风定闲云堕砌阴。香枭古屏书满案，苔封苍石竹成林。晚来更适无穷趣，洗耳重听月下琴。
次韵友人游吴山别墅二首·其二
作者：陈镒
朝代：元

主人开宴赏新晴，浓绿阴阴如水清。银瓮碧香浮臈味，锦笺绣句写春情。倚阑看尽先寻谱，扫石围棋默用兵。款客殷勤忘昼永，夕阳犹隔小溪明。
次韵友人游留此岩
作者：陈镒
朝代：元

今春曾作此岩游，花落山空水自流。到院怯逢僧定后，看云始悟此生浮。长松结子应千岁，老鹤生孙知几秋。尚忆个中风景好，何须海上觅蓬丘。胜地何因得再游，石阑干外看飞流。青江树老霜华冷，金碧山空土气浮。清梵夜收僧步月，小亭昼坐客吟秋。知君独有林泉乐，我亦相将卜隐丘。
次韵友人游留此岩·其一
作者：陈镒
朝代：元

今春曾作此岩游，花落山空水自流。到院怯逢僧定后，看云始悟此生浮。长松结子应千岁，老鹤生孙知几秋。尚忆个中风景好，何须海上觅蓬丘。
次韵友人游留此岩·其二
作者：陈镒
朝代：元

胜地何因得再游，石阑干外看飞流。青江树老霜华冷，金碧山空土气浮。清梵夜收僧步月，小亭昼坐客吟秋。知君独有林泉乐，我亦相将卜隐丘。
次韵友人生日
作者：陈镒
朝代：元

栝山隐士喜年高，点点霜华入鬓毛。云屋天香生古桂，霞杯春色映仙桃。翻经释子飞金策，称寿词人集褐袍。我亦知君眼如月，夜窗不厌看书劳。
次韵友人移居二首
作者：陈镒
朝代：元

知尔因离乱，移家住白云。已逃狼虎患，且友鹿麋群。消日惟凭酒，伤时懒著文。从今成小隐，荣辱两无闻。强饮心先醉，狂歌兴易阑。登楼忆王粲，闭户学袁安。柏叶岁新改，梅花春尚寒。何时定相访，剪烛话艰难。
次韵友人移居二首·其一
作者：陈镒
朝代：元

知尔因离乱，移家住白云。已逃狼虎患，且友鹿麋群。消日惟凭酒，伤时懒著文。从今成小隐，荣辱两无闻。
次韵友人移居二首·其二
作者：陈镒
朝代：元

强饮心先醉，狂歌兴易阑。登楼忆王粲，闭户学袁安。柏叶岁新改，梅花春尚寒。何时定相访，剪烛话艰难。
次韵友人西湖访梅
作者：陈镒
朝代：元

经年旅食红尘市，压座笙歌喧醉耳。山林清梦竟荒迷，眼底诗人能有几。朔风吹寒澄宿雾，闻道西湖梅半吐。共君漂泊在天涯，却叹流年暗中度。疏花冷蕊回阳春，清波淡月传花神。君命得句更奇绝，对花如对冰玉人。老我见梅心愈醒，曾向湖边弄香影。不愁雪后白模糊，再约孤山访和靖。
次韵友人见寄
作者：陈镒
朝代：元

我惭衰病似文园，倦迹栖迟不出门。世路风尘何日息，江湖旧友几人存。移家避难依山顶，开径通幽断树根。待得衡茅新结就，约君来此共污尊。
次韵友人过访
作者：陈镒
朝代：元

溪上东风吹帽斜，故人乘兴到山家。扫云坐石因看竹，拾叶分泉为煮茶。十载功名如沐漆，半生学业似炊沙。只今拟作郊居赋，无奈忧时鬓早华。
次韵友人送别之淮东
作者：陈镒
朝代：元

万里关河落木秋，又携行李上扁舟。元龙湖海增豪气，司马山川惬壮游。帆影乍开风浩浩，客程渐远水悠悠。应知别后相思处，明月天涯江上楼。
次韵友人郡中访旧
作者：陈镒
朝代：元

春日泊舟城外川，故人相会问平安。十年牢落谋家苦，四海乱离行路难。旅馆青灯宵雨暗，战楼画角晚风寒。豪华往事谁能说，莫向尊前起浩叹。
次韵友人雨后过绿猗亭
作者：陈镒
朝代：元

山径无人扫白云，苔痕草色雨馀春。款门看竹客无事，汲井烹茶主不贫。亭外幽花闲自落，林间啼鸟偶相亲。知君未拟归城市，曳杖时还访野人。
次韵叶中甫见寄
作者：陈镒
朝代：元

叶公与我皆奇士，骨相崚嶒气雄伟。当年湖海屡相逢，酒酣击剑秋风起。结交落落青云宾，谈笑相过无俗轨。潜心不复事诗书，要取功名侯万里。谁知白发成两翁，此意萧条今已矣。忽然寄诗来问安，历说旧游情愈美。况遭世乱多变迁，富贵荣华如覆水。嗟余独抱寒苦调，只有豪吟差可拟。结庐幸喜近清溪，剩种桃花红蕊蕊。约君待向春水肥，共驾扁舟钓鲂鲤。
次韵叶子西
作者：陈镒
朝代：元

万山秋欲尽，邂逅古城中。霜径寒花晚，风林落叶空。笑谈情自厚，酬和句难工。明日还分手，看君马首东。
次韵叶文学立春日城回过访
作者：陈镒
朝代：元

寒尽山城换历头，雪消春水满汀洲。梅花村外逢朋旧，竹叶尊前话客愁。直把诗书为活计，故应鱼鸟识风流。老来豪气犹如昨，共卧元龙百尺楼。
次韵叶文范训导杂咏八首 其一 留此岩避暑
作者：陈镒
朝代：元

何年留此岩，洞壑深藏幽。悬崖石栈细，佛屋居上头。闻君日登览，颇遂平生游。想当入空翠，决？香气浮。林深远溽暑，池净涵清秋。逢僧作茗供，庶可终日留。人生浊世中，万物同一沤。今我衰且蹇，亦复事林丘。临风诵君诗，势利两俱休。
次韵叶文范训导杂咏八首 其一 留此岩避暑
作者：陈镒
朝代：元
体裁：古风

何年留此岩，洞壑深藏幽。悬崖石栈细，佛屋居上头。闻君日登览，颇遂平生游。想当入空翠，决�香气浮。林深远溽暑，池净涵清秋。逢僧作茗供，庶可终日留。人生浊世中，万物同一沤。今我衰且蹇，亦复事林丘。临风诵君诗，势利两俱休。
次韵叶文范训导杂咏八首 其七 西涧吟
作者：陈镒
朝代：元

有客在涧西，掬泉弄秋月。委心任自然，稍稍忘蕴结。空山更何有，白云静堪悦。时还掺孤琴，清音随意发。却复念故庐，州城暮天阔。落叶飞不停，岁月去飘忽。世道犹崎岖，归计那可决。浩歌一长叹，凉飙激疏樾。
次韵叶文范训导杂咏八首 其三 山中晚步
作者：陈镒
朝代：元

诗人在山中，时夏忘热恼。壮心久已降，想若风旌倒。待月升山椒，延风来木杪。斋居近村墅，桑竹自环绕。更觉农事饶，连畦秀禾稻。川坂窈而深，颇胜桃源好。缓策经壑丘，恬目送云鸟。安得远相从，逍遥共论道。虽云途路难，无使音书杳。人生谅有分，且复散冲抱。
次韵叶文范训导杂咏八首 其二 西涧暑夕怀友
作者：陈镒
朝代：元

青山一何高，流水一何长。念君守涧阿，何因共相羊。及兹暑雨霁，遥夜生微凉。居然抱幽独，四顾皆崇冈。而我当此夕，忽复病起床。徐行大溪上，月在天中央。众星自隐见，耿耿亦有光。岂不增感怀，沈吟寄来章。
次韵叶文范训导杂咏八首 其五 贺西涧主人祈雨有应
作者：陈镒
朝代：元

夏旱雨有数，聚巫还可求。今年忽大旱，疲民实煎忧。涧西隐君子，精诚达冥幽。沛然得甘霔，白水满田畴。持杯会邻里，共贺百谷秋。馆宾栝中彦，亦觉喜气浮。诗成远相寄，念我儒家流。我昔为冷官，一饭不易谋。只今愿年丰，买田归偃休。
次韵叶文范训导杂咏八首 其八 午溪新堰
作者：陈镒
朝代：元

开堰午溪上，百亩可灌之。长输不尽流，盖有源头为。兴言百世计，生理始于兹。虽然藉地利，亦用人力施。禾菽既沾泽，稍稍慰农私。园田久荒者，一旦皆见治。经营非我能，废兴乃其时。感君相问劳，为作新堰诗。
次韵叶文范训导杂咏八首 其六 游东岩
作者：陈镒
朝代：元

高岩暑雨霁，晨光眩初阳。客子适登览，扪萝陟层冈。绝壁倚孤峭，老树郁青苍。巍然顶僧庐，金像明满堂。鲜飙度危阁，宝幢动鸣珰。仰视天宇宽，胜境何清凉。傍有梁氏祠，其人久已亡。曾经禦强寇，率兵此潜藏。事往名则留，兴怀多慨慷。至今人避乱，固守全一方。我家岩之陬，依栖幸安康。约子当再游，飞佩高颉颃。
次韵叶文范训导杂咏八首 其四 再游留此岩
作者：陈镒
朝代：元

韵士得幽趣，名山还再寻。逍遥清凉界，披豁烦热襟。粲粲古桂花，娟娟青竹林。慧日散佳彩，慈云结轻阴。超然外形迹，静焉观我心。境空无碍物，地胜多布金。业缘尚觉浅，味道殊喜深。薄暮想忘归，坐聆清磬音。
次韵叶文范训导杂咏八首·留此岩避暑
作者：陈镒
朝代：元

何年留此岩，洞壑深藏幽。悬崖石栈细，佛屋居上头。闻君日登览，颇遂平生游。想当入空翠，决？香气浮。林深远溽暑，池净涵清秋。逢僧作茗供，庶可终日留。人生浊世中，万物同一沤。今我衰且蹇，亦复事林丘。临风诵君诗，势利两俱休。青山一何高，流水一何长。念君守涧阿，何因共相羊。及兹暑雨霁，遥夜生微凉。居然抱幽独，四顾皆崇冈。而我当此夕，忽复病起床。徐行大溪上，月在天中央。众星自隐见，耿耿亦有光。岂不增感怀，沈吟寄来章。诗人在山中，时夏忘热恼。壮心久已降，想若风旌倒。待月升山椒，延风来木杪。斋居近村墅，桑竹自环绕。更觉农事饶，连畦秀禾稻。川坂窈而深，颇胜桃源好。缓策经壑丘，恬目送云鸟。安得远相从，逍遥共论道。虽云途路难，无使音书杳。人生谅有分，且复散冲抱。韵士得幽趣，名山还再寻。逍遥清凉界，披豁烦热襟。粲粲古桂花，娟娟青竹林。慧日散佳彩，慈云结轻阴。超然外形迹，静焉观我心。境空无碍物，地胜多布金。业缘尚觉浅，味道殊喜深。薄暮想忘归，坐聆清磬音。夏旱雨有数，聚巫还可求。今年忽大旱，疲民实煎忧。涧西隐君子，精诚达冥幽。沛然得甘霔，白水满田畴。持杯会邻里，共贺百谷秋。馆宾栝中彦，亦觉喜气浮。诗成远相寄，念我儒家流。我昔为冷官，一饭不易谋。只今愿年丰，买田归偃休。高岩暑雨霁，晨光眩初阳。客子适登览，扪萝陟层冈。绝壁倚孤峭，老树郁青苍。巍然顶僧庐，金像明满堂。鲜飙度危阁，宝幢动鸣珰。仰视天宇宽，胜境何清凉。傍有梁氏祠，其人久已亡。曾经禦强寇，率兵此潜藏。事往名则留，兴怀多慨慷。至今人避乱，固守全一方。我家岩之陬，依栖幸安康。约子当再游，飞佩高颉颃。有客在涧西，掬泉弄秋月。委心任自然，稍稍忘蕴结。空山更何有，白云静堪悦。时还掺孤琴，清音随意发。却复念故庐，州城暮天阔。落叶飞不停，岁月去飘忽。世道犹崎岖，归计那可决。浩歌一长叹，凉飙激疏樾。开堰午溪上，百亩可灌之。长输不尽流，盖有源头为。兴言百世计，生理始于兹。虽然藉地利，亦用人力施。禾菽既沾泽，稍稍慰农私。园田久荒者，一旦皆见治。经营非我能，废兴乃其时。感君相问劳，为作新堰诗。
次韵叶文范训导见寄二首
作者：陈镒
朝代：元

骚客携书过远林，日长无事称闲心。路通岩寺僧供茗，树合山亝鹤听琴。两处怀思怜近别，一封书札寄新吟。玉溪风月浑如旧，应念青青竹数寻。我怀食口众如林，遣闷聊摅玩物心。容膝自安元亮宅，赏音谁识伯牙琴。溪头苍石看云坐，竹外幽轩听雨吟。多谢作诗相慰劳，却惭衰发老骎寻。
次韵叶文范训导见寄二首·其一
作者：陈镒
朝代：元

骚客携书过远林，日长无事称闲心。路通岩寺僧供茗，树合山亝鹤听琴。两处怀思怜近别，一封书札寄新吟。玉溪风月浑如旧，应念青青竹数寻。
次韵叶文范训导见寄二首·其二
作者：陈镒
朝代：元

我怀食口众如林，遣闷聊摅玩物心。容膝自安元亮宅，赏音谁识伯牙琴。溪头苍石看云坐，竹外幽轩听雨吟。多谢作诗相慰劳，却惭衰发老骎寻。
次韵叶训导元旦携诗见访
作者：陈镒
朝代：元

苦吟诗客鬓苍华，又向东风试墨花。柏叶谩供新岁酒，竹门还访故人家。纷纷世事仍多患，落落吾生未有涯。溪上五年相伴住，钓竿随分占鸥沙。
次韵叶训导兼简徐定甫
作者：陈镒
朝代：元

束书出城闉，来住溪上宅。五年丧乱中，奔走身如客。今春复远游，相望远东北。冷况虽萧条，文会多旧识。我亦曾相从，湖海念畴昔。仄闻风月佳，无由分半席。书楼敞高明，远对群峰碧。主人颇閒暇，登陟时整屐。君今喜赋归，溪深鲜可食。世道尚艰危，幸此居山泽。临风接清谈，逍遥寄兹夕。
次韵叶训导同饮且怀道元上人
作者：陈镒
朝代：元

人生出处异，所历多悲欢。惓翮恋故林，纵鳞思狂澜。焉知我辈人，守静心自宽。相逢秋正中，皓月如银盘。有此尊酒盈，可浣忧恨端。君言方外友，一往骨已寒。御觞忽不乐，清赏情易阑。余亦重怀感，临风寄长叹。
次韵叶训导移居
作者：陈镒
朝代：元

曾向溪南隐一丘，携家今住市西楼。水声通沼凉生袂，山色捲帘青入眸。竹灶煮茶销白昼，石床压酒醉清秋。安居此外随吾分，可效涪翁赋四休。
次韵叶训导雨中漫兴
作者：陈镒
朝代：元

避乱三年依郭外，青萝白屋锁寒烟。绕阶山叶秋虫响，照榻书灯夜雨悬。半纸功名犹未就，数茎华发已堪怜。寻诗有客时相过，竹下芳尊想未眠。
次韵同友人宿山家
作者：陈镒
朝代：元

偶然逢故友，携手玉山西。涧水穿林响，崖云压树低。东风楝花老，落日子规啼。共宿松窗夜，篝灯和旧题。
次韵同周子符晚步
作者：陈镒
朝代：元

溪上紫烟生远林，乘闲偶出散冲襟。青山如故诗人老，红叶无言秋意深。万里封侯非我愿，半生学稼识农心。凉风满路归来晚，且对黄花索酒斟。
次韵同徐子苍赏海棠
作者：陈镒
朝代：元

芳姿艳质天与妍，玉环飞燕俱堪怜。昭阳华清留不住，化去却作花中仙。当时扶醉春容醒，富贵风流两矜逞。雕栏玉槛安在哉，依旧东风好光景。今人尚爱宫中妆，一春对花醉百场。踏歌槌鼓穷夜饮，连天画烛迷春芳。老我偏惭脚无力，十年奔走他乡国。花时偶喜得还家，把酒看花空太息。教儿莫放清樽空，剪取步障围春风。人生得时且欢乐，少年转眼成衰翁。
次韵听竹亭
作者：陈镒
朝代：元

乘闲来坐此君亭，潇洒惟便客子情。门外黄尘深没马，谁知此地自秋声。
次韵吴仲怀学录理发有感
作者：陈镒
朝代：元

君子遁林壑，德润日以滋。清晨启重门，理发延轻飔。比栉去其垢，心惬乃自知。盈颠忽种种，睹兹却兴悲。感怀寄吟咏，秀句何瑰奇。默伤时序迈，蹭蹬无所施。风尘况扰扰，涉历世故危。虽云发早白，年实未及衰。惟昔践场屋，曾折丹桂枝。功名姑少试，其志在远期。而我苦节士，亦复怀明时。为子歌欲放，歌罢还自嗤。
次韵吴伯京学正清明拜墓
作者：陈镒
朝代：元

清明拜扫陟山丘，积草荒苔露未收。林鸟纷纷争晓祭，野花寂寂自春愁。眼前儿女能供奉，身外功名岂用谋。此日归来天渐晚，半痕新月挂城楼。
次韵吴学录春日山中杂兴七首
作者：陈镒
朝代：元

乱世艰难寄此身，暮年食蓼有馀辛。一春胜事成虚掷，空忆兰亭王右军。碧山深处息兵戈，石窦甘泉冷齿牙。绝似天台旧风景，何人能复饭胡麻。林树深深石径斜，野桥村坞两三家。萧条门巷人行少，惟见疏桐自落花。功名老去念头轻，尽日看山眼倍明。甚欲买田为隐计，囊空未办孔方兄。睡起书斋日正中，松花飘粉满房栊。山童颇解诗翁意，茶灶犹藏宿火红。一溪流水绕山隈，岸草青青长旧荄。鸥鸟不知人事异，自随钓艇去还回。故老相逢竹外村，能谈旧史忆乾元。大儿昨日从军去，惆怅无人给晓昏。
次韵吴学录春日山中杂兴七首·其一
作者：陈镒
朝代：元

乱世艰难寄此身，暮年食蓼有馀辛。一春胜事成虚掷，空忆兰亭王右军。
次韵吴学录春日山中杂兴七首·其七
作者：陈镒
朝代：元

故老相逢竹外村，能谈旧史忆乾元。大儿昨日从军去，惆怅无人给晓昏。
次韵吴学录春日山中杂兴七首·其三
作者：陈镒
朝代：元

林树深深石径斜，野桥村坞两三家。萧条门巷人行少，惟见疏桐自落花。
次韵吴学录春日山中杂兴七首·其二
作者：陈镒
朝代：元

碧山深处息兵戈，石窦甘泉冷齿牙。绝似天台旧风景，何人能复饭胡麻。
次韵吴学录春日山中杂兴七首·其五
作者：陈镒
朝代：元

睡起书斋日正中，松花飘粉满房栊。山童颇解诗翁意，茶灶犹藏宿火红。
次韵吴学录春日山中杂兴七首·其六
作者：陈镒
朝代：元

一溪流水绕山隈，岸草青青长旧荄。鸥鸟不知人事异，自随钓艇去还回。
次韵吴学录春日山中杂兴七首·其四
作者：陈镒
朝代：元

功名老去念头轻，尽日看山眼倍明。甚欲买田为隐计，囊空未办孔方兄。
次韵吴学录过访二首
作者：陈镒
朝代：元

故人过我宿，青灯夜何其。殷勤接软语，尊俎聊设施。山寒耿孤月，溪净生微飔。索居负幽意，局蹐谅何为。况于干戈际，沉郁多幽思。子独心神舒，六学一贯之。相从岁年晚，慨彼时事非。我衰如倦翮，幽栖忘远翔。平生性耿介，固于圆凿方。白云自怡悦，欲寄难持将。子尚苦读书，一览应五行。苍山可杖策，午溪可舟航。曷不时相从，摅怀寄词章。别后情如何，烟水愁莽苍。
次韵吴学录过访二首·其一
作者：陈镒
朝代：元

故人过我宿，青灯夜何其。殷勤接软语，尊俎聊设施。山寒耿孤月，溪净生微飔。索居负幽意，局蹐谅何为。况于干戈际，沉郁多幽思。子独心神舒，六学一贯之。相从岁年晚，慨彼时事非。
次韵吴学录过访二首·其二
作者：陈镒
朝代：元

我衰如倦翮，幽栖忘远翔。平生性耿介，固于圆凿方。白云自怡悦，欲寄难持将。子尚苦读书，一览应五行。苍山可杖策，午溪可舟航。曷不时相从，摅怀寄词章。别后情如何，烟水愁莽苍。
次韵周子符中秋赏月
作者：陈镒
朝代：元

去年为客钱唐馆，序属中秋凉意满。杜门独酌风雨来，檐溜潇潇声不断。今年归上午溪楼，长天月白还中秋。洞箫吹彻夜寥阒，玉盘正在阑干头。素光眩眩清无奈，兴豪欲踏鲸鳌背。此生此景须尽欢，放浪形骸天地外。金尊潋滟生酒波，团团桂树青婆娑。人生四美不易具，此酒不饮如公何。
次韵周子符过访二首
作者：陈镒
朝代：元

十里山川隔，相过岂偶然。浮云怀往事，逝水叹流年。径窈存松菊，池平散芡莲。开轩风日静，共咏白云篇。地僻景幽甚，居安道自然。饮泉甘胜乳，种树老忘年。生意自家草，清香君子莲。一尊延素月，不愧北山篇。
次韵周子符过访二首·其一
作者：陈镒
朝代：元

十里山川隔，相过岂偶然。浮云怀往事，逝水叹流年。径窈存松菊，池平散芡莲。开轩风日静，共咏白云篇。
次韵周子符过访二首·其二
作者：陈镒
朝代：元

地僻景幽甚，居安道自然。饮泉甘胜乳，种树老忘年。生意自家草，清香君子莲。一尊延素月，不愧北山篇。
次韵周山长见寄
作者：陈镒
朝代：元

久客松州生有涯，青山无价尽堪赊。苦吟只为酬诗债，薄俸多应付酒家。十载风尘双短屐，半生江海一浮槎。如今老去宜谋隐，静阅丹书忆少霞。
次韵夏日野步
作者：陈镒
朝代：元

缲丝人家鸡午啼，南墙雨过篁竹齐。出门更喜新绿净，旋布石矶行过溪。香醪满榼供提携，垂杨树外听鸣鹂。因嗟田父行水泥，有饷不充葵与藜。
次韵夜坐听雨
作者：陈镒
朝代：元

寂寞山斋孤坐夜，西风落叶雨潇潇。水光入室凉偏润，地气侵衣暑顿消。静念人情狙赋芧，更怜世事鹿藏蕉。何时洗却儒酸态，还共扶摇上九霄。
次韵孀妇叹
作者：陈镒
朝代：元

城东孀妇发未华，半生苦乐随夫家。前年夫戍死锋镝，姑老子幼长吁嗟。携持幼子独存立，倚帘羞见燕双入。辛勤纺绩得来薪，晨昏奉姑粗供给。邻家女子瑳素头，压鬓金钗髻相并。下阶自折樱桃花，爱惜娇容时照井。谁知孀妇拭泪痕，为夫筑坟松树根。此身抱节誓不改，甘守寂寞黄茅材。
次韵孙都事越中大雪歌
作者：陈镒
朝代：元

庚子之岁云暮矣，越中大雪若幽蓟。冻云十日拨不开，乱洒斜飞势容裔。山川高下烂琼瑶，世界三千色无二。倚壑高松折巨枝，入地遗蝗藏丑类。乾坤已回北作南，凝冱阴中有和气。白头父老为咨嗟，百年睹此真奇异。仄闻城市三尺馀，陋巷益深难拥彗。渔翁披蓑迷晚归，童子映书忘夜寐。我虽寒苦兴自豪，一上层楼豁胸次。岂无党进酒浅斟，不学袁安户深闭。醉酣箕踞正长吟，忽有诗从凤池至。左司先生文武兼，统制吾邦居重位。凛然清气逼银河，散此六花飞大地。兵尘沴戾尽洗空，穷谷深山亦渐被。因知天意兆祯祥，明年大有公当记。
次韵季山父山长月夜见怀二首
作者：陈镒
朝代：元

衡门临清漪，盥沐便畸人。况无势利牵，得与渔樵邻。脩竹閟户牖，幽苔谢车轮。故人不我过，忽复徂冬春。风尘未宁肃，世德潜凤麟。所忧吾道衰，益见白发新。升堂俱拜母，寿酒得相因。菽水可以养，且用奉晨昏。浮云翳凉月，大风哆南箕。人生良鲜欢，汲汲亦何为。缅怀金石友，素志当自持。邈然阻良晤，罹此世故危。移家寄云壑，采蕨以充饥。辟地诚未深，可复畏奔驰。艰难庶相顾，念子如连枝。何由对床夜，尽和山中诗。
次韵季山父山长月夜见怀二首·其一
作者：陈镒
朝代：元

衡门临清漪，盥沐便畸人。况无势利牵，得与渔樵邻。脩竹閟户牖，幽苔谢车轮。故人不我过，忽复徂冬春。风尘未宁肃，世德潜凤麟。所忧吾道衰，益见白发新。升堂俱拜母，寿酒得相因。菽水可以养，且用奉晨昏。
次韵季山父山长月夜见怀二首·其二
作者：陈镒
朝代：元

浮云翳凉月，大风哆南箕。人生良鲜欢，汲汲亦何为。缅怀金石友，素志当自持。邈然阻良晤，罹此世故危。移家寄云壑，采蕨以充饥。辟地诚未深，可复畏奔驰。艰难庶相顾，念子如连枝。何由对床夜，尽和山中诗。
次韵客中荅友人
作者：陈镒
朝代：元

我生牢落寡时偶，半世江湖厌奔走。霜风吹破黑貂裘，画虎不成羞类狗。羡君意气隘八区，自说功名分中有。往时曾学屠龙技，向去当施缚麟手。萍蓬偶尔屡相逢，黄金醉辇如渑酒。去年共访西湖梅，今年又赋平山柳。侈然惠我云锦章，五采缤纷落晴牖。自惭衰老百不如，深荷交情日亲厚。难将鱼目报夜光，但惜黄钟调瓦缶。倚歌慷慨不自羁，酒酣拔剑蛟龙吼。
次韵客中送友人归栝苍二首
作者：陈镒
朝代：元

落花飞絮满江城，薄霭遥遮远色明。别酒乱浇胸垒块，狂诗尽放笔纵横。石桥立马日还暮，野岸移舟潮已生。自觉老怀偏作恶，客中送客倍关情。东风吹雨似轻尘，握手河梁未忍分。芳草绿波无限思，落花啼鴂不多春。离尊今夕芜城月，去棹明朝瓜浦云。寄语故山猿鹤道，秋来我亦整归轮。
次韵客中送友人归栝苍二首·其一
作者：陈镒
朝代：元

落花飞絮满江城，薄霭遥遮远色明。别酒乱浇胸垒块，狂诗尽放笔纵横。石桥立马日还暮，野岸移舟潮已生。自觉老怀偏作恶，客中送客倍关情。
次韵客中送友人归栝苍二首·其二
作者：陈镒
朝代：元

东风吹雨似轻尘，握手河梁未忍分。芳草绿波无限思，落花啼鴂不多春。离尊今夕芜城月，去棹明朝瓜浦云。寄语故山猿鹤道，秋来我亦整归轮。
次韵客怀二首
作者：陈镒
朝代：元

孤馆凄凉归计迟，世无鲍叔少相知。天寒疲马空喧枥，月冷栖鸿尚冻枝。沽酒消愁忘尔汝，题诗适兴记吾谁。西风昨夜吹庭树，丛桂山中入梦思。三年客里寄行藏，摇落秋深感异乡。久敝黑貂惊岁月，渐疏白发老风霜。乾坤纳纳胸襟阔，山水迢迢道路长。遥想故园清露晓，满林橘柚眩初阳。
次韵客怀二首·其一
作者：陈镒
朝代：元

孤馆凄凉归计迟，世无鲍叔少相知。天寒疲马空喧枥，月冷栖鸿尚冻枝。沽酒消愁忘尔汝，题诗适兴记吾谁。西风昨夜吹庭树，丛桂山中入梦思。
次韵客怀二首·其二
作者：陈镒
朝代：元

三年客里寄行藏，摇落秋深感异乡。久敝黑貂惊岁月，渐疏白发老风霜。乾坤纳纳胸襟阔，山水迢迢道路长。遥想故园清露晓，满林橘柚眩初阳。
次韵寿友人
作者：陈镒
朝代：元

银潢秋水洗丰骨，谈笑掀髯豪兴发。婆律旃檀香味浮，琉璃琥珀酒光滑。虽无红袖共欢娱，谩有清诗写奇绝。祝君之寿老益坚，静夜观书眼如月。
次韵山庄
作者：陈镒
朝代：元

一径萦纡绕涧边，东风吹雨涨山泉。绿阴树合编茅屋，黄浊泥深种秫田。池暖鱼翻云影动，岩空鹤唳谷声联。何因无事能来此，烧竹烹茶扫石眠。
次韵感事
作者：陈镒
朝代：元

独立西风尘满眼，纷纷鹰隼少文鹓。自怜人世逢多难，谁叩天阍上万言。黄浊水深龙喷薄，青冥日迥雁联轩。客怀寥落秋将晚，空对黄花忆故园。
次韵春夕旅怀
作者：陈镒
朝代：元

此身同倦翮，暂托一枝安。山近春常雨，溪深夜更寒。灯花频剪落，香篆暗烧残。明日寻归路，松阴满石阑。
次韵春日友人过访
作者：陈镒
朝代：元

门前不尽溪，种柳高十寻。时雨忽然过，荡漾春水深。好鸟鸣间关，动我怀友心。正谋尊酒盈，感子亦远临。持杯起相酬，清谈豁冲襟。世故尚艰难，思古复慨今。子乃久羁旅，孤情寄高吟。恋恋未成别，华月生东林。
次韵晚步
作者：陈镒
朝代：元

闭门春欲尽，偶出惬幽寻。桑叶人家晚，桃花涧底深。看云闲倚石，听瀑懒携琴。萧瑟青林下，岚霏满一襟。
次韵月明德经历游茅山
作者：陈镒
朝代：元

三峰翠色倚高冥，万壑松声撼百霆。列宿拱垣低月殿，彩云扶毂近芝亭。紫坛露冷晨幢湿，金阙风微午篆馨。遥想群仙飞佩处，碧霞缥缈玉珑玲。
次韵月明德经历游茅山冷泉涧
作者：陈镒
朝代：元

荦确山中径，徐行暂卸鞍。藓青粘屐冷，松翠滴衣单。石窦留云湿，岩泉泻月寒。语来天已夕，归步向盘跚。
次韵杂兴二首
作者：陈镒
朝代：元

世事无穷蚁磨还，移家暂隐此山间。耕桑自乐民风厚，兵火无惊客意闲。沙岸水明花的的，石阑风暖鸟关关。赤岩闻道犹奇绝，约子何时共陟攀。绕涧青青万竹林，一春为客此登临。伤怀事往闻犹怕，遣兴诗成懒再吟。交友每多时俗态，知君独有岁寒心。山窗岑寂松阴晚，谩写薰风弦上音。
次韵杂兴二首·其一
作者：陈镒
朝代：元

世事无穷蚁磨还，移家暂隐此山间。耕桑自乐民风厚，兵火无惊客意闲。沙岸水明花的的，石阑风暖鸟关关。赤岩闻道犹奇绝，约子何时共陟攀。
次韵杂兴二首·其二
作者：陈镒
朝代：元

绕涧青青万竹林，一春为客此登临。伤怀事往闻犹怕，遣兴诗成懒再吟。交友每多时俗态，知君独有岁寒心。山窗岑寂松阴晚，谩写薰风弦上音。
次韵村居
作者：陈镒
朝代：元

寂寞三家市，龙钟七十翁。相逢说生理，自诧得农功。雉雊来牟熟，蚕登桑柘空。时平人意乐，邀我一尊同。
次韵村景
作者：陈镒
朝代：元

芋叶瓜藤绿满田，数家烟火接平原。溪分秋水绕孤屿，山障夕阳明半村。访鹤客来松下径，扫花童立竹边门。居安便是神仙境，何必桃源避世喧。
次韵松学诸友见寄
作者：陈镒
朝代：元

一昔与君分袂日，特烦相送马湖前。老来易觉吟怀恶，别后多惭俗事牵。独岭松云应满坞，东皋花雨想添泉。还思重访登临地，记得逍遥别有天。
次韵松学述怀
作者：陈镒
朝代：元

腐儒粗粝愧无成，偶向芹宫著薄名。春晚石坛青杏合，日长芸几素琴横。此身渐觉垂垂老，世事堪怜滚滚生。底用辛勤贪寸禄，故山风月有馀清。
次韵枯梅
作者：陈镒
朝代：元

苔封藓蚀百年身，雪虐霜饕数点春。留得此花参太极，看来生意是深仁。罗浮仙子冰魂返，饭颗诗人瘦态真。不许世间儿女比，临风孤艳绝芳尘。
次韵梁天与
作者：陈镒
朝代：元

忆子远相过，开酌梅花前。微风自溪来，素月当空悬。结欢良未久，执别感衰年。况乃遭世乱，辟地常怀贤。寂寞居涧西，孤坐寒无毡。起看石崖瀑，飞沬跳珠圆。子亦在他方，碧云隔长天。眷彼岁年晚，哀鸿声续连。何当复相从，剪烛夜不眠。于时发清琴，幽怀谅可宣。
次韵植竹
作者：陈镒
朝代：元

森森苍玉谢斤锄，幽玩惟便山泽癯。晓润烟光连别墅，夜凉月色满前湖。解苞便有风霜节，写影真成水墨图。对此翛然忘俗虑，一杯拾叶煮云腴。
次韵毛彦明训导过访
作者：陈镒
朝代：元

山斋终日睡昏昏，有客相过夜向分。张烛共谈三载别，读书谩守半生勤。自怜冷味齑盐淡，不放冰肠曲蘖醺。明日沙头又分手，小舟撑破一溪云。
次韵海棠
作者：陈镒
朝代：元

海棠花下听啼莺，无奈愁多积似城。乱世每怜家累重，休官仅得此身轻。年来忧事添衰病，老去看花减旧情。便恐胭脂污泥雪，明朝风雨近清明。
次韵游城东屠苏
作者：陈镒
朝代：元

寻僧朝偶出，还似厌尘劳。冰涧泉声细，霜林树影高。倦行聊解屦，小坐暂旋袍。且喜逢支遁，酬诗染兔毫。
次韵游溪南野寺
作者：陈镒
朝代：元

萧然野寺惬清游，禅老诗人总素流。迎客却从云外入，烹茶少为竹间留。庭空古桂疏疏雨，池净青莲淡淡秋。欲效渊明同结社，远公还许再来否。
次韵留题此岩
作者：陈镒
朝代：元

留此岩前瀑布悬，云开古洞见青天。仙人丹化无来鹤，释子禅闲独种莲。荒径苔深初过雨，空山花暗自流泉。谁能结屋依林下，夜听松风枕月眠。
次韵登玉溪山绝顶
作者：陈镒
朝代：元

溪头一片碧崔嵬，我为寻幽亦上来。山势渐高黄叶尽，天光忽近白云开。因怀王子笙吹月，更忆羊公石卧苔。此处尽堪逃乱世，渔郎相见莫相猜。
次韵白莲
作者：陈镒
朝代：元

素质天然不假妆，盈盈步入水云乡。前身曾结远公社，古制犹存屈子裳。月佩有声沈水玉，冰肌无汗惬龙堂。夜深偏称清闲客，来共西池一味凉。
次韵祝公亮经历见寄
作者：陈镒
朝代：元

辞官陶令归来久，我亦居山结草堂。乱后病怀惟药裹，老来活计祇诗囊。曾陪古寺看脩竹，忽见春风绽野棠。但愿此身强健在，岁寒松柏共苍苍。
次韵程渠南
作者：陈镒
朝代：元

岁月已云暮，霜降林壑清。吟轩忽我过，乐此欢宴并。舂容接晤语，豁达倾真情。汲泉煮山茗，冻绠引孤瓶。
次韵程渠南岁晚见寄
作者：陈镒
朝代：元

栝苍有佳士，磊落去崖岸。高唫如涌泉，涤尽绮语砚。读书北山下，矻矻穷岁晏。平生无媚容，岂复事膏面。散策松径风，欹枕竹窗霰。惭我江湖间，避迹同燕雁。居然成落拓，涉世寄忧患。何当共尊酒，晤语一萧散。
次韵程渠南过访
作者：陈镒
朝代：元

长松有高人，旷视天壤隘。读书阛阓中，一室乐清快。轩轩野鹤姿，迥出云霄外。孤妍出众丑，大雅息群籁。偶来午溪滨，一笑展良会。终宵坐谈文，往往发奇怪。芳畦蔬可撷，清池鱼可鱛。相看任真率，白酒倾沆瀣。结交幸忘年，俛首东野拜。何时寻旧盟，风雨连床话。
次韵答友人
作者：陈镒
朝代：元

青云万里豁雄襟，淮海东边得共临。吴楚地分平野阔，金焦山涌大江深。秋风杨柳离亭恨，夜月梅花故国心。试上层楼一怅望，手弦绿绮和高吟。
次韵答叶训导
作者：陈镒
朝代：元

长松废邑兵戈后，旧馆秋深木叶零。烟灭市心双井古，云飞溪上数峰青。东皋访鹤逍遥观，南麓寻僧抱膝亭。多谢携尊慰岑寂，夜檐还共看文星。
次韵答松学诸友二首
作者：陈镒
朝代：元

门掩苍苔人寂寂，树深幽鸟自鸣酬。溪云带雨来池上，林叶随风下屋头。万卷有馀儿解读，一瓢自乐我何求。山空岁晚梅将发，寒夜茶炉肯共不。不嫌官舍毡长冷，酒熟诗温可献酬。剩有禅谈来白足，更无俗事委苍头。观鱼真乐惟心会，识马天机不色求。我愿买田为隐计，未知造物肯从不。
次韵答松学诸友二首·其一
作者：陈镒
朝代：元

门掩苍苔人寂寂，树深幽鸟自鸣酬。溪云带雨来池上，林叶随风下屋头。万卷有馀儿解读，一瓢自乐我何求。山空岁晚梅将发，寒夜茶炉肯共不。
次韵答松学诸友二首·其二
作者：陈镒
朝代：元

不嫌官舍毡长冷，酒熟诗温可献酬。剩有禅谈来白足，更无俗事委苍头。观鱼真乐惟心会，识马天机不色求。我愿买田为隐计，未知造物肯从不。
次韵答道元上人
作者：陈镒
朝代：元

久住灵泉学苦空，青青瘦竹伴癯容。朝飞锡杖无惊鹤，夜诵经台有听龙。说法精微多聚石，洗肠清净更餐松。归来趺坐岩西屋，白月如珠照笔峰。
次韵简周济川山长二首
作者：陈镒
朝代：元

故人辞薄宦，去隐白云乡。溪树春天晚，山泉夜月凉。携家怜杜甫，齐物忆蒙庄。知尔身和世，于今亦两忘。白首频遭乱，其如造物何。纵鳞乘骇浪，病鹤托脩柯。别友岁年久，怀人梦寐多。扁舟须过我，沽酒听渔歌。
次韵简周济川山长二首·其一
作者：陈镒
朝代：元

故人辞薄宦，去隐白云乡。溪树春天晚，山泉夜月凉。携家怜杜甫，齐物忆蒙庄。知尔身和世，于今亦两忘。
次韵简周济川山长二首·其二
作者：陈镒
朝代：元

白首频遭乱，其如造物何。纵鳞乘骇浪，病鹤托脩柯。别友岁年久，怀人梦寐多。扁舟须过我，沽酒听渔歌。
次韵胡元帅题夘山
作者：陈镒
朝代：元

夘峰高耸碧孱颜，见素真人此炼丹。古井水寒通远海，紫坛云暖拥群山。境超大地三千界，天近层楼十二阑。遥想瓣香朝谒处，青霞深护玉宸班。
次韵荅友人
作者：陈镒
朝代：元

我怀幽逸人，佳境心所宅。超然外形骸，听视寡声色。宴坐哦清诗，秀句出林碧。凉飙来广庭，微月耿虚夕。兹时尊酒盈，妙趣良有得。而我萧散姿，亦抱山水癖。不为世故牵，寓物随所适。逍遥味道腴，虚室自生白。
次韵荅杨文学
作者：陈镒
朝代：元

江湖成久客，归思忽然生。富贵非吾愿，交游亦世情。头颅今已老，生计尚无营。一舸沧洲外，梅花兴自清。
次韵荅蔡伯玉
作者：陈镒
朝代：元

春风荡林梢，晴光散虚亭。好鸟鸣间关，慰我幽居情。景物日以佳，岂不怀友朋。顾兹咫尺间，如何寡逢迎。怡情一尊酒，安得君同倾。况乃衰病馀，坦然息心兵。种彼溪上竹，碧阴满窗棂。老去尚勤读，夜坐宜短檠。承君寄佳章，一览尘思清。何当来沧洲，共结沙鸥盟。
次韵萧别驾秋怀四首并呈章参谋
作者：陈镒
朝代：元

径年縻薄宦，秋晚兴悠哉。扫径深门掩，联镳上客来。清谈延昼永，衰发觉年催。叹惜遭离乱，愁肠日九回。空斋宿雨霁，凉气入衣裘。帘捲青山晓，池涵碧树秋。自经人世乱，转觉此身浮。矫首乾坤阔，伤怀王粲楼。端居聊自适，远色望中明。载诵悲秋句，难忘忧国情。溪风荐微冷，山月吐寒更。兀坐浑无寐，愁闻警柝鸣。木叶萧萧下，哀蛩石上鸣。鬓毛衰易白，胸次郁难平。听雨添乡思，看云识世情。沉吟多感慨，搔首立前荣。
次韵萧别驾秋怀四首并呈章参谋·其一
作者：陈镒
朝代：元

径年縻薄宦，秋晚兴悠哉。扫径深门掩，联镳上客来。清谈延昼永，衰发觉年催。叹惜遭离乱，愁肠日九回。
次韵萧别驾秋怀四首并呈章参谋·其三
作者：陈镒
朝代：元

端居聊自适，远色望中明。载诵悲秋句，难忘忧国情。溪风荐微冷，山月吐寒更。兀坐浑无寐，愁闻警柝鸣。
次韵萧别驾秋怀四首并呈章参谋·其二
作者：陈镒
朝代：元

空斋宿雨霁，凉气入衣裘。帘捲青山晓，池涵碧树秋。自经人世乱，转觉此身浮。矫首乾坤阔，伤怀王粲楼。
次韵萧别驾秋怀四首并呈章参谋·其四
作者：陈镒
朝代：元

木叶萧萧下，哀蛩石上鸣。鬓毛衰易白，胸次郁难平。听雨添乡思，看云识世情。沉吟多感慨，搔首立前荣。
次韵蔡伯玉见寄
作者：陈镒
朝代：元

吾邦风俗颇淳古，田里居民皆乐土。天教我辈以笔耕，播咏声诗遍寰宇。餋生不用服金丹，充肠自有苜蓿盘。四时佳景足延览，清溪浩荡山高寒。我昔别君为冷掾，五载区区食破砚。相望南北如风枝，却喜归来复相见。去年风尘暗不开，招我西涧同衔杯。岩头啼鸟日催起，看云听瀑心悠哉。只今世事已如此，碌碌微官如敝屣。便从巢许隐终身，掬取清流洗尘耳。
次韵西涧主人二首
作者：陈镒
朝代：元

忧时心绪乱如丝，世事安危局面棋。倦骥长年悲远道，惊乌明月绕高枝。绝怜素发垂垂老，深念绨袍恋恋时。春晚故园归未得，想添新笋满阶墀。落花飞絮共游丝，长日闲消别馆棋。陇麦云深连宿穗，井梧阴合长孙枝。川原自觉同仙境，人事犹如未乱时。浊酒一尊聊自遣，坐看新月上前墀。
次韵西涧主人二首·其一
作者：陈镒
朝代：元

忧时心绪乱如丝，世事安危局面棋。倦骥长年悲远道，惊乌明月绕高枝。绝怜素发垂垂老，深念绨袍恋恋时。春晚故园归未得，想添新笋满阶墀。
次韵西涧主人二首·其二
作者：陈镒
朝代：元

落花飞絮共游丝，长日闲消别馆棋。陇麦云深连宿穗，井梧阴合长孙枝。川原自觉同仙境，人事犹如未乱时。浊酒一尊聊自遣，坐看新月上前墀。
次韵访灵泉上人二首
作者：陈镒
朝代：元

携诗访禅老，地僻景途幽。红叶千林晚，黄花一径秋。崖云低屋角，涧水落矶头。渐扫江湖迹，相从话旧游。山径来云气，烟林变晚容。偶然成独出，且喜得相逢。此兴知谁会，常时悔自慵。长吟破寥阒，凉月上高松。
次韵访灵泉上人二首·其一
作者：陈镒
朝代：元

携诗访禅老，地僻景途幽。红叶千林晚，黄花一径秋。崖云低屋角，涧水落矶头。渐扫江湖迹，相从话旧游。
次韵访灵泉上人二首·其二
作者：陈镒
朝代：元

山径来云气，烟林变晚容。偶然成独出，且喜得相逢。此兴知谁会，常时悔自慵。长吟破寥阒，凉月上高松。
次韵赋无言上人盆石
作者：陈镒
朝代：元

海窟移来一拳石，肤寸中藏势千尺。天然幻出补陀宫，使我观瞻晤空色。瑞光隐隐生雾烟，清气霏霏充几席。夜来对坐默无言，水月清凉栀子碧。
次韵过湖南竹林
作者：陈镒
朝代：元

一径入深寂，森然万琅玕。日暮雪欲落，翠袖生薄寒。
次韵述怀
作者：陈镒
朝代：元

时命多仇道未穷，愁怀如酒味偏浓。争怜轩盖能乘鹤，谁信泥沙解困龙。黄叶一庭人迹少，青灯孤馆客情慵。西风吹冷衣中线，深念当时密密缝。
次韵道元上人岁晚二首
作者：陈镒
朝代：元

山踪迷落叶，天气正深冬。崖雨添寒瀑，溪云向晚舂。客凭临水阁，僧叩隔林钟。倚杖无馀事，招猿下碧松。地偏人迹罕，境寂自无哗。云湿松窗砚，风清竹屋茶。石梁融雪液，山沼落泉花。臈近寒梅发，相看鬓易华。
次韵道元上人岁晚二首·其一
作者：陈镒
朝代：元

山踪迷落叶，天气正深冬。崖雨添寒瀑，溪云向晚舂。客凭临水阁，僧叩隔林钟。倚杖无馀事，招猿下碧松。
次韵道元上人岁晚二首·其二
作者：陈镒
朝代：元

地偏人迹罕，境寂自无哗。云湿松窗砚，风清竹屋茶。石梁融雪液，山沼落泉花。臈近寒梅发，相看鬓易华。
次韵道元上人晚步
作者：陈镒
朝代：元

上人悟觉空，久已遗世虑。清吟启玄机，妙语发新晤。孤鸿忘远翔，疲马怀蹇步。偶濯涧底泉，暂憩云边树。山空锡长随，溪远杯可渡。旷怀谅自如，抚景乐真趣。矫望东西岩，白云自来去。
次韵道元上人远回
作者：陈镒
朝代：元

青青锡杖雪侵头，历遍名山始倦游。明月归来岩下寺，清风唫倚峡西楼。羡师得道如文畅，老我栖身似许由。试和诗篇扣禅意，世间谁解悟浮休。
次韵邓知州会秦邮乾明寺二首
作者：陈镒
朝代：元

特向诗禅觅一参，秦邮寺里听雄谈。政成洛北官方满，家近淮南路熟谙。春日竹窗多雅趣，暮年蔗境有馀甘。超然跳出尘笼外，风月招邀兴倍堪。解组归来隐乐郊，手开药圃旋除茅。巢云野鹤新添子，亚水苔梅曲引梢。翰苑曾传坡老句，禅门今结遁公交。日来清思知何在，茶臼时时隔竹敲。
次韵邓知州会秦邮乾明寺二首·其一
作者：陈镒
朝代：元

特向诗禅觅一参，秦邮寺里听雄谈。政成洛北官方满，家近淮南路熟谙。春日竹窗多雅趣，暮年蔗境有馀甘。超然跳出尘笼外，风月招邀兴倍堪。
次韵邓知州会秦邮乾明寺二首·其二
作者：陈镒
朝代：元

解组归来隐乐郊，手开药圃旋除茅。巢云野鹤新添子，亚水苔梅曲引梢。翰苑曾传坡老句，禅门今结遁公交。日来清思知何在，茶臼时时隔竹敲。
次韵郊居
作者：陈镒
朝代：元

细水黄泥路，空山白板门。一身安畎亩，万事信乾坤。架上旧书满，瓮头新酒浑。小儿能采药，粗可给晨昏。
次韵郑训导二首
作者：陈镒
朝代：元

幽人晓踏渡头沙，远趁闲云访我家。投老山中聊煮石，寻仙海上未乘槎。尊倾绿酒酬彭泽，盘饤黄柑擘永嘉。日短天寒年已暮，且看飞雪散琼花。一水回环漾浅沙，竹林深处老夫家。山童招鹤穿樵径，溪鸟窥鱼立钓槎。人得居闲心独静，诗因吟苦句方嘉。穷居渐觉回春意，檐外梅枝已着花。
次韵郑训导二首·其一
作者：陈镒
朝代：元

幽人晓踏渡头沙，远趁闲云访我家。投老山中聊煮石，寻仙海上未乘槎。尊倾绿酒酬彭泽，盘饤黄柑擘永嘉。日短天寒年已暮，且看飞雪散琼花。
次韵郑训导二首·其二
作者：陈镒
朝代：元

一水回环漾浅沙，竹林深处老夫家。山童招鹤穿樵径，溪鸟窥鱼立钓槎。人得居闲心独静，诗因吟苦句方嘉。穷居渐觉回春意，檐外梅枝已着花。
次韵陈和仲
作者：陈镒
朝代：元

江湖十载感流萍，一日居山梦始清。林下散樗难大用，道旁苦李得全生。拂苔苍石和云坐，种秫平畴带月耕。惭愧故人疏阔甚，南箕北斗信虚名。
次韵陈府掾宿治平寺栖云轩
作者：陈镒
朝代：元

诗客秋来款竹扃，清谈时得共高僧。云轩题画朝挥笔，石几看书夜对灯。香篆绕盘烟细细，粥鱼敲木响登登。寺楼高处宜长望，水满蟾溪绿似绳。
次韵陈府掾山寺述怀
作者：陈镒
朝代：元

久憩招提境，秋风醉叵罗。山空云起石，林冷叶辞柯。世事尘机息，诗怀野兴多。绝怜同作客，牢落竟如何。
次韵雨中述怀
作者：陈镒
朝代：元

湖水纡馀涨绿新，门前杏子已生匀。漫天风雨连三月，过眼光阴又一春。冷况自惭同郑老，闲居争得似安仁。老来堪啸微官缚，懒性从来只任真。
次韵题东岩
作者：陈镒
朝代：元

石岩削作铁城埤，荒磴盘盘一线微。万古笔峰欹日毂，半空剑石挂云衣。傍无扳木愁猿过，下有摩巢老鹤飞。此地从来天设险，乱离民复得依归。
次韵题冷泉亭
作者：陈镒
朝代：元

我游灵隐山，木落素秋景。廓然得遐观，万象分驰逞。古石啮水痕，寒山荡云影。投果拈白猿，扪萝陟苍岭。回憩泉上亭，载瀹山中茗。浊根已疏雪，至味方隽永。不知尘世中，有此清凉境。缅怀白使君，千载名不冷。摩挲石上诗，岁月发深省。
次韵题周可翁清脩亭
作者：陈镒
朝代：元

达人屏外慕，处静得自安。筑亭苍翠林，心境清且宽。凉风四面起，戛戛鸣琅玕。此时坐其下，快瀹双月团。我亦爱竹者，寄兴同萧闲。素交日已非，托尔盟岁寒。
次韵题庄云卿竹崖诗卷
作者：陈镒
朝代：元

种竹已成林，森森列苍玉。扶疏古崖阴，清风满山谷。若人心境空，藉此伴幽独。老气不可干，廪廪生意足。载歌淇奥诗，远胜十年读。何时造其所，相傍秋云宿。
次韵题江山小景二扇面
作者：陈镒
朝代：元

漠漠风烟溯碧流，荻花摇荡一江秋。渔舟遥系人家外，短笛数声生晚愁。江上数峰凝紫烟，江头一水碧于天。月华明处秋空阔，疑有缑山驾鹤仙。
次韵题江山小景二扇面·其一
作者：陈镒
朝代：元

漠漠风烟溯碧流，荻花摇荡一江秋。渔舟遥系人家外，短笛数声生晚愁。
次韵题江山小景二扇面·其二
作者：陈镒
朝代：元

江上数峰凝紫烟，江头一水碧于天。月华明处秋空阔，疑有缑山驾鹤仙。
次韵饯别
作者：陈镒
朝代：元

清尊终日共徘徊，苦为吟诗击钵催。脩竹满庭苍雪落，好山当户晚青来。斜阳林外人相别，流水溪边首屡回。今夜相思知独苦，不禁寒月照窗梅。
次韵高则诚参军题少微山巨樟
作者：陈镒
朝代：元

老气长身倚断崖，苍皮铁甲渍深苔。几年造化栽培力，他日明堂柱石材。风挟雨声龙起立，月笼云影凤飞来。长令炼药山中侣，想像郁蓝天上台。
次韵魏县尹游云岩小蓬莱轩
作者：陈镒
朝代：元

树入仙岩一径微，公馀到此及春晖。石缸香煖松花酒，云缕光寒槲叶衣。未向神人求药匕，且从羽士问玄机。山中异境难留客，还向东皋步月归。
次韵齐子和山长过访
作者：陈镒
朝代：元

竹外书斋午睡醒，忽惊有客扣门声。十年离乱成分首，一日相逢话别情。岁晚吾仍忧病肺，天寒君尚促行程。明朝又向山城去，满路梅花入品评。
欲至松学连日阻雨再用韵奉简诸友
作者：陈镒
朝代：元

欲访蟾峰虽咫尺，潇潇风雨隔平原。故人只在松边馆，倦客空吟竹外村。两处离怀溪水阔，一襟幽思岭云昏。旧栽青杏今何似，想见阴浓覆酒尊。
武林旧馆
作者：陈镒
朝代：元

寂寞江山旧帝州，重来景物倍萧飕。客窗素月凉如水，子夜清风淡欲秋。听竹亭空苍石古，种松地冷碧苔幽。老怀正自难消遣，嘹唳江边过雁愁。
武陵送友人之维扬
作者：陈镒
朝代：元

西浙同为客，维扬子独游。持杯酌别酒，挂席促行舟。夜月千灯市，春风十里楼。琼花正堪赏，到日却迟留。
武陵饯别刘元朗府推
作者：陈镒
朝代：元

河水日下流，客子倦行役。东西南北间，飘荡无终极。君候我邦来，万里问乡国。放舟桐江濑，系马虎林驿。讵意天一陬，邂逅得良觌。江山几席间，把酒连日夕。春光倏云晚，梨花已飘白。况此羁旅中，别离转悽恻。穷通虽异途，出处宜努力。相思有好音，愿寄南飞翼。
江心寺
作者：陈镒
朝代：元

四顾瀰漫雪浪翻，巍巍台殿压云根。天连塔影浮江浦，风送钟声落海门。老衲倚阑延月色，潜蛟蟠穴候潮痕。古今登览无穷思，云气苍苍岛树昏。
江村
作者：陈镒
朝代：元

景物佳如此，游观意自如。白云生岛屿，红日下村墟。水阔渔歌远，天长雁影疏。偶同江叟语，端欲此移居。
渔父
作者：陈镒
朝代：元

短篷烟雨泊鸥沙，剩有鱼钱到酒家。近日人间多赋敛，争如水国作生涯。
渡江
作者：陈镒
朝代：元

残月晓犹在，微茫水气凉。潮来风满棹，送客过钱塘。
游南岩三首 其一 天池
作者：陈镒
朝代：元

步上岩头路百盘，石梁霜叶满阑干。白牛卧处云飞尽，惟见天池一镜寒。
游南岩三首 其三 妙高台
作者：陈镒
朝代：元

妙高台在诸天上，如入如来不二门。欲把一言参妙处，是心默契己忘言。
游南岩三首 其二 抱膝亭
作者：陈镒
朝代：元

白云深处启重扃，一径斜通抱膝亭。北郭战尘吹不到，老僧犹指树青青。
游南岩三首·天池
作者：陈镒
朝代：元

步上岩头路百盘，石梁霜叶满阑干。白牛卧处云飞尽，惟见天池一镜寒。白云深处启重扃，一径斜通抱膝亭。北郭战尘吹不到，老僧犹指树青青。妙高台在诸天上，如入如来不二门。欲把一言参妙处，是心默契己忘言。
游南岩寺
作者：陈镒
朝代：元

蟾溪南畔小峨嵋，幽磴盘盘上翠微。路转山亭休客驾，林开云屋挂僧衣。天池水净涵秋月，石笋峰高障夕晖。胜地从来隔烽火，却怜人世劫灰飞。钟梵无声白昼迟，沈沈古殿佛灯微。石崖射日光摇几，林壑藏风冷袭衣。自昔乾坤钟秀气，至今山水发清晖。何时重到分禅榻，坐看閒云自在飞。
游南岩寺·其一
作者：陈镒
朝代：元

蟾溪南畔小峨嵋，幽磴盘盘上翠微。路转山亭休客驾，林开云屋挂僧衣。天池水净涵秋月，石笋峰高障夕晖。胜地从来隔烽火，却怜人世劫灰飞。
游南岩寺·其二
作者：陈镒
朝代：元

钟梵无声白昼迟，沈沈古殿佛灯微。石崖射日光摇几，林壑藏风冷袭衣。自昔乾坤钟秀气，至今山水发清晖。何时重到分禅榻，坐看閒云自在飞。
游南明山次周子符韵
作者：陈镒
朝代：元

萧萧落叶委空山，幽磴添苔护石阑。一自三平骑虎去，至今龛洞白云寒。
游延庆寺
作者：陈镒
朝代：元

久厌城市喧，偶出览佳胜。迢迢转溪湾，翳翳入山径。林深寒日薄，塔耸秋云净。翠光冷松杉，古韵度钟磬。跻石遂幽讨，掬泉足清兴。忽闻禅老偈，颇发骚人咏。尘空性自澄，妄去心始定。因悲射利徒，扰扰一何竞。
游清福寺
作者：陈镒
朝代：元

昨日胜因扶杖去，今朝清福驾舟来。老禅迎客长松下，闲对黄花扫碧苔。
游白塔寺园
作者：陈镒
朝代：元

山空秋日晚，信步到名园。古井通潮脉，邻廧过竹根。云移塔影动，河隔市声喧。已觉催归兴，投林鸟疾奔。
游苍山道院
作者：陈镒
朝代：元

松桂苍苍匝道边，林光摇荡拂晴川。桃花流水人间世，石室丹霞洞府天。一榻清风生竹润，半檐疏雨入茶烟。诗人往往馀吟咏，间剔苍苔看石镌。
游西峰寺
作者：陈镒
朝代：元

山绕招提面面青，黄金台殿敞春晴。树分两径参差起，水积方池澹沲清。并命鸟飞争供食，长生鱼出听钟声。湛然亭上凭阑久，闲看溪云傍塔生。
游逍遥观欲至云岩不果
作者：陈镒
朝代：元

奉真门外逍遥观，银阙琼楼倚碧岑。万树古松云气湿，一溪春水雨痕深。山灵久护黄金鼎，仙客閒调白玉琴。欲访云岩天已夕，杖藜他日约重寻。
溪上晚步
作者：陈镒
朝代：元

散步斜阳外，独行无与期。鱼梁秋水落，沙树夕云欹。人事有闲日，溪流无尽时。悠然心景会，盘礴得归迟。
溪楼小宴分韵得头字
作者：陈镒
朝代：元

西风浩荡吹衣裘，天气渐冷黄花秋。山城酒熟方新篘，虽非九日堪追游。今朝偶出招朋传，携尊采菊登高楼。雕盘乌几罗珍羞，一觞一咏相赓酬。蟾光当窗青入眸，珠帘倒挂珊瑚钩。晓霞绚彩晴未收，白蘋掩映波光浮。醉酣更觉忘百忧，胸中世故散不留。诗成复作商声讴，他人能有此乐不。丈夫命达当封侯，未达自分归林丘。我闻弘景不出休，何须更画金笼头。
独坐
作者：陈镒
朝代：元

一炷沈烟百虑清，殊方十月早寒生。蒲团竹几西窗坐，閒听西风送雨声。
独坐
作者：陈镒
朝代：元

蟾峰常在眼，独坐更当轩。衰晚名犹薄，栖迟道自存。瓦寒檐雀聚，帙古壁鱼繁。叹此风尘际，幽怀孰与论。
甘露寺废址
作者：陈镒
朝代：元

金碧楼台安在哉，空留铁塔镇崔嵬。慈云散尽无甘露，烈火烧残有劫灰。巨镬欹斜堆败叶，断碑零落付苍苔。老僧飞锡知何处，落日长江潮自回。
病起
作者：陈镒
朝代：元

今日天无风，肺气稍平和。起行庭户外，好鸟鸣脩柯。园花忽烂漫，林笋出已多。物情各向荣，余亦散沈疴。虽当兵戈际，幸此居山阿。有子识生理，解种桑与禾。但知田园乐，禄仕夫如何。
病起夜坐二首
作者：陈镒
朝代：元

独坐寒窗夜，深炉火欲灰。无穷身外事，都逐雨声来。自怜衰老貌，灯影雪千茎。药饵扶吾病，诗书寄此生。
病起夜坐二首·其一
作者：陈镒
朝代：元

独坐寒窗夜，深炉火欲灰。无穷身外事，都逐雨声来。
病起夜坐二首·其二
作者：陈镒
朝代：元

自怜衰老貌，灯影雪千茎。药饵扶吾病，诗书寄此生。
病起有作
作者：陈镒
朝代：元

披衣晓起坐中庭，稍觉春深肺气平。游宦三年头愈白，居山数月梦还清。阶兰楚楚新芽茁，径竹猗猗绿笋生。幸喜晚年无别事，有田二顷乐归耕。
病起述怀二首
作者：陈镒
朝代：元

居闲无世虑，块独守吾庐。病起方除药，行来暂阅书。秋花慰岑寂，老发任萧疏。何事驰驱者，无心赋遂初。溪边成小隐，竹里结茅庐。养鹤忧无料，盟鸥喜有书。山深寒到早，门静客来疏。风俗饶淳朴，游心太古初。
病起述怀二首·其一
作者：陈镒
朝代：元

居闲无世虑，块独守吾庐。病起方除药，行来暂阅书。秋花慰岑寂，老发任萧疏。何事驰驱者，无心赋遂初。
病起述怀二首·其二
作者：陈镒
朝代：元

溪边成小隐，竹里结茅庐。养鹤忧无料，盟鸥喜有书。山深寒到早，门静客来疏。风俗饶淳朴，游心太古初。
癸巳立春夜梦得诗一联树当晓户生云气水入春池汎日光觉后足成篇
作者：陈镒
朝代：元
体裁：七言律诗

山寇传闻已破降，一杯新酒浣愁肠。树当晓户生云气，水入春池汎日光。柏叶未欺华发改，梅花犹带去年香。家居无事心逾喜，八十慈亲寿且康。
癸巳立春夜梦得诗一联树当晓户生云气水入春池汎日光觉后足成篇
作者：陈镒
朝代：元

山寇传闻已破降，一杯新酒浣愁肠。树当晓户生云气，水入春池汛日光。柏叶未欺华发改，梅花犹带去年香。家居无事心逾喜，八十慈亲寿且康。
登善庵访张贞居外史不遇
作者：陈镒
朝代：元

窈窕湖山外，延缘土径斜。青林多佛屋，白壁半人家。鹤出云无侣，梅寒雪未华。令人惜清兴，回首望烟霞。
石门纪游
作者：陈镒
朝代：元

山藏仙窟好溪湄，满径秋云冷湿衣。万古石门青不合，半天瀑布雪长飞。猿攀松子岩前落，鹤趁琴童洞口归。谢李何年留杰句，至今山水有清晖。
祈仙台
作者：陈镒
朝代：元
体裁：七言绝句

仙台百丈倚云高，玉辇曾登望九霄。青鸟不来王母去，茂陵风雨恨迢迢。
秋夜感怀
作者：陈镒
朝代：元

夜凉疏雨过，草木含幽滋。素魄晦未明，阴虫韵何悲。独惊节序改，遽觉鬓发衰。离愁满中抱，念此当自知。
秋日偶怀
作者：陈镒
朝代：元

牢落天涯客倦游，尚怜生计事悠悠。二年道路谁青眼，半纸功名人白头。落叶蛩声吴月冷，凉风雁影楚天秋。伤怀处处犹征伐，却忆沧浪旧钓舟。
秋日叶训导招饮分韵得摘字
作者：陈镒
朝代：元

主人登楼宴宾客，笑语相欢尽今夕。蟾溪清浸月光秋，兔阜寒通云气白。举头但觉银汉低，浇胸未怪金杯窄。重阳更约醉西风，墙根菊蕊应堪摘。
秋日登吴山望城东战垒怆然有怀
作者：陈镒
朝代：元

乱后吴山依旧青，登临一望却伤情。长河白骨沈寒水，落日乌鸦噪古城。湖上采莲无画舫，关东种柳满严营。繁华从此成消歇，潮到空江恨未平。
紫虚观
作者：陈镒
朝代：元

紫虚宫近少微垣，俯瞰粼粼碧一川。劫火不烧钟吕像，古碑尚记李唐年。龙飞剑影来深洞，凤载箫声下九天。千载葛洪丹井在，神光犹自发灵泉。
聚星堂与诸文士宴集分韵得凉字
作者：陈镒
朝代：元

良会不易得，清秋宴高堂。佳哉数君子，玄发俱已苍。心亲无遐迩，谓我如同乡。共结文字缘，忧乐无相忘。世道一如此，风尘日飞扬。放怀聊自遣，终焉多感伤。冥冥鸿雁来，幽幽兰桂芳。物情固有适，吾徒幸小康。相劝尽尊酒，庶用慰凄凉。
自题绿猗亭
作者：陈镒
朝代：元

森森苍玉林，寒光眩晴色。萧然尘表姿，雅有君子德。虚阴閟夏凉，一枕寄閒寂。睡觉闻秋声，清风度窗碧。世间儿女花，红紫衒颜色。我独爱此君，种之如种德。筑亭苍翠中，啸歌慰幽寂。岂待摇落馀，始识千云碧。谡谡含风清，娟娟净秋色。怀哉七贤趣，遗此千载德。窗虚月未来，林静夜还寂。危梢拂溪云，倒影澄波碧。清风动竹声，明月映竹色。风月本无心，于竹乃同德。外直凛贞劲，中洞含虚寂。作诗为写神，浓墨洒寒碧。
自题绿猗亭·其一
作者：陈镒
朝代：元

森森苍玉林，寒光眩晴色。萧然尘表姿，雅有君子德。虚阴閟夏凉，一枕寄閒寂。睡觉闻秋声，清风度窗碧。
自题绿猗亭·其三
作者：陈镒
朝代：元

谡谡含风清，娟娟净秋色。怀哉七贤趣，遗此千载德。窗虚月未来，林静夜还寂。危梢拂溪云，倒影澄波碧。
自题绿猗亭·其二
作者：陈镒
朝代：元

世间儿女花，红紫衒颜色。我独爱此君，种之如种德。筑亭苍翠中，啸歌慰幽寂。岂待摇落馀，始识千云碧。
自题绿猗亭·其四
作者：陈镒
朝代：元

清风动竹声，明月映竹色。风月本无心，于竹乃同德。外直凛贞劲，中洞含虚寂。作诗为写神，浓墨洒寒碧。
舟中次友人韵
作者：陈镒
朝代：元

溪头日出晓风生，一片归帆促早程。极浦沙寒冰皓耀，远山云尽雪峥嵘。君如杜甫犹羁旅，我似冯唐已老成。回首荒城城下路，青苔白骨易伤情。
莲城感事次韵
作者：陈镒
朝代：元

一自兵戈破栝州，豪华尽付水东流。惟闻夜雨新城柝，不见春风旧市楼。负郭田荒青草合，依山冢废白杨愁。烟尘满眼何时静，尚说江淮战未休。
访梅
作者：陈镒
朝代：元

溪上离离雪乍晴，乘闲偶作访梅行。露寒径怯青鞋湿，风冷枝惊翠羽鸣。孤艳向人春渐透，暗香浮处水偏清。留连为尔牵诗兴，不觉沙头月又生。
访隐者
作者：陈镒
朝代：元

偶然来访隐，山崦有幽居。日下看蒸药，风前伴阅书。竹光青满坞，水色绿循除。应笑尘中客，终年几覆车。
谒张伯雨外史
作者：陈镒
朝代：元

先生昔住句曲山，琼楼绛阙相通宽。飞幢游戏九霄上，下视赤日如跳丸。却来平地寻旧隐，摩挲古石看烟痕。孤云踪迹偶还往，此身本在无还间。天书云篆真诀秘，苍精含景秋芒寒。老我江湖倦游客，洗心只欲听谈玄。蓬莱弱水如可到，愿借来鹤随游軿。
谢杨震卿山长惠李息斋枯木竹石图
作者：陈镒
朝代：元

我家栝苍西山西，重冈复岭藏回溪。茑萝篁竹最深密，半生此地成幽栖。尔来汨汨随寒暑，走遍东吴与南楚。长嫌客舍似鸡栖，梦寐山林有遗墅。李侯标格清逼人，胸中丘壑绝无尘。戏将醉笔一挥洒，怪石古木连苍筠。先生好事缇藏久，不意今朝落吾手。却如置我故山间，谡谡清风起林薮。客中愁绝夜不眠，万里秋思随人先。便须携此归挂草堂，时时开酌赏以瑶华篇。
赋林亭新霁二首
作者：陈镒
朝代：元

潇洒林亭近翠微，雨馀斜日送清晖。茶香细细苍烟起，树影离离翠羽飞。林下无人敲竹户，水边有客制荷衣。偶来坐石乘凉久，闲看高松野鹤归。恰匝松篁引树凉，玲珑窗户纳晴光。曲檐乍挂游丝细，斜隙初看野马忙。紫藓绿苔行处滑，碧苞丹实酒边香。留连自适清幽趣，坐听琴声古意长。
赋林亭新霁二首·其一
作者：陈镒
朝代：元

潇洒林亭近翠微，雨馀斜日送清晖。茶香细细苍烟起，树影离离翠羽飞。林下无人敲竹户，水边有客制荷衣。偶来坐石乘凉久，闲看高松野鹤归。
赋林亭新霁二首·其二
作者：陈镒
朝代：元

恰匝松篁引树凉，玲珑窗户纳晴光。曲檐乍挂游丝细，斜隙初看野马忙。紫藓绿苔行处滑，碧苞丹实酒边香。留连自适清幽趣，坐听琴声古意长。
赠写竹齐伯玉
作者：陈镒
朝代：元

少微躔下有佳客，紫髯漆发双瞳碧。前年骑鹤游广陵，傲睨江涛弄明月。雄才荦荦天马驹，清标炯炯冰玉壶。满襟英气敛不住，却与竹君传画图。酒酣肝胆露芒角，雪壁淋漓翻墨汁。兴豪一扫数百竿，立玉排空森列戟。苍烟漠漠横高秋，虚堂昼静闻萧飕。知君用心亦良苦，落笔妙觑文洋州。我渐飘泊大江北，岁晚交情冷如铁。欲留此画共结三友盟，只恐一夕通灵化梭壁。
赠别周善长之金华
作者：陈镒
朝代：元

风捲山云雪乍晴，又携书卷促行程。知君此去双溪上，一路梅花管送迎。
赠医人冯英伯
作者：陈镒
朝代：元

一别冯君今十载，重来犹带旧行囊。空窗灸艾消沈疾，新卷编蒲写秘方。阅世已经三折臂，忧时还转九回肠。餋生道要如相授，分我刀圭换鬓霜。
赠周山长
作者：陈镒
朝代：元

岁暮犹行役，风霜袭缊袍。幸无嫌酒薄，聊尔助诗豪。世事皆前定，人生谩自劳。功名如可取，端合付儿曹。
赠常悦道
作者：陈镒
朝代：元

老年豪气在，衰发已盈簪。时扫先亲墓，难忘孝子心。奚囊兼贮易，行李只携琴。莫问穷通事，相逢酒满斟。
赠李晋卿葬师归龙泉
作者：陈镒
朝代：元

潇潇霜霰点行装，驴瘦童寒路更长。十载江湖双白鬓，半生山水一青囊。摩挲古剑心犹壮，邂逅清尊兴自狂。岁晚不堪成话别，石桥流水野梅香。
赠杨贯道文学
作者：陈镒
朝代：元

昔尔先君子，卓荦有清识。芳怀薄兰茝，高谊重金石。赋命何蹇屯，乃为屡空迫。一官在庠序，老大亦无益。今春我西来，相见叙畴昔。共游西湖滨，竟日随杖策。晓云楚山青，夜月吴水白。重来今始秋，乃有死生隔。子幸继高风，深慰我凄恻。云胡谈论间，亦复叹穷塞。怀哉骐骥姿，万里汗方赤。终当踏康衢，未必困衔勒。愿子加自脩，文业嗣前德。
过子陵滩
作者：陈镒
朝代：元

潮来沙浦深，潦积流波悍。舟行钓台下，老石在天半。江山领吴越，树木记炎汉。当时罗英雄，高见独殊散。所幸无缁磷，千载同一旦。区区往来者，几阅洪涛乱。清风不可攀，搔首复三叹。
过杨山长废宅
作者：陈镒
朝代：元

废宅经离乱，心伤往事非。堂中人已去，梁上燕空归。径草烟痕积，门槐雨叶稀。无言对斜日，惆怅一沾衣。
过洪崖峡
作者：陈镒
朝代：元

山长足力蹇，计行无常程。礨礨石齿乱，十步九折萦。崖泉变为雨，白日成晦冥。孤猿啸云裂，幽鸟呼风生。出峡渐夷旷，清溪忽然横。
过溪居次韵
作者：陈镒
朝代：元

玉溪溪上晚春馀，凉樾苍藤日影疏。闲傍竹门南畔过，石阑阴处看鯈鱼。
送元帅胡公往遂昌平寇
作者：陈镒
朝代：元

大将雄姿虎豹威，济时又起着戎衣。牙旗有象分行伍，铁骑无声听指挥。黄石一编参武略，孔明八阵合神机。此行尽把妖氛扫，笳鼓风清奏凯归。
送孔鲁茂录事解官归永嘉
作者：陈镒
朝代：元

到老心常赤，先忧发易苍。纪纲吾道重，风节古人方。山驿黄花雨，江村乌桕霜。孤帆又东去，离恨满沧浪。
送张仲举应奉回京师宴韩提举宅
作者：陈镒
朝代：元

主人开酌宴华堂，异果珍羞次第尝。燕客题诗乡思远，吴姬劝酒曲声长。风吹杨柳依依绿，雨过荼蘼细细香。此会殷勤还继烛，莫教今夕断离肠。
送易安道往金陵
作者：陈镒
朝代：元

易侯来栝苍，朔雪尚留冻。春阳一以敷，生物欣稍众。辟书复宠招，急起走鞭鞚。江山丽金陵，阔视天宇空。我惭遁林陬，道远阻迎送。寄情聊赋诗，语拙不可诵。期君在丹霄，伫听清风颂。文运时方兴，及兹为大用。
送王本立赴京师
作者：陈镒
朝代：元

丈夫有志取侯封，剩喜君家袭世功。腰佩虎符头已雪，胸韬豹略气如虹。策书此日才名遂，尊酒何时笑语同。若会故人张应奉，为言耕钓老山中。
送西岩僧道元住灵泉寺
作者：陈镒
朝代：元

细字看三藏，明心阅大千。受衣岩下寺，卓锡涧南泉。一峡清风远，双峰白月圆。灯灯传祖印，自有雪堂禅。
道径东岩砦
作者：陈镒
朝代：元

荒村寂寞两三家，故垒东边石径斜。岩树不知人死尽，春来还发旧时花。
遣怀二首
作者：陈镒
朝代：元

平生赋性本疏顽，拙宦虽縻心自闲。黄菊尚留秋后径，白云长在望中山。瘦躯多病惟储药，空屋无钱不用关。松下儿童应笑我，鬓毛只为作诗斑。不出门庭腰脚顽，幅巾短褐称萧闲。墨浓砚石迷雊眼，香暖炉烟起博山。睡美黑甜便老懒，饮酣白堕息机关。今秋已负登高兴，空想重岩细菊斑。
遣怀二首·其一
作者：陈镒
朝代：元

平生赋性本疏顽，拙宦虽縻心自闲。黄菊尚留秋后径，白云长在望中山。瘦躯多病惟储药，空屋无钱不用关。松下儿童应笑我，鬓毛只为作诗斑。
遣怀二首·其二
作者：陈镒
朝代：元

不出门庭腰脚顽，幅巾短褐称萧闲。墨浓砚石迷雊眼，香暖炉烟起博山。睡美黑甜便老懒，饮酣白堕息机关。今秋已负登高兴，空想重岩细菊斑。
遣闷
作者：陈镒
朝代：元

风尘澒洞几时清，军旅经过阻客程。江岸落帆春浪急，野桥沽酒夕阳明。朝廷将相非无策，田野耰锄漫作兵。回首东南天宇阔，白云飞处倍关情。
避乱西涧和蔡伯玉饯别韵
作者：陈镒
朝代：元

携家逃乱世，登君川上楼。自非宿昔心，曷肯为我谋。开轩纳远山，展席临清流。时游古仙岩，颇忆阮与刘。世路尚风尘，此地殊深幽。居然欣有托，不觉成迟留。眷眷终不怠，此意谁能酬。片言写莫既，感戴如山丘。兹焉动归兴，孟夏麦已秋。握手未忍别，碧云生晚愁。
郡中会伯玉
作者：陈镒
朝代：元

不见齐君二十年，旧游何许一茫然。因悲世事如云变，尚喜交情似漆坚。废市雨深苍树合，严营风静彩旗悬。明朝又作溪头别，遥望岑峰月渐圆。
郡中元夕次韵
作者：陈镒
朝代：元

远水粼粼生浅洲，溪风吹月上城头。军中檛鼓春营宴，马上观灯夜市游。谁向昆崙重斫寨，独怀乡国谩登楼。凋零人物都非旧，赖有梅花慰客愁。
郡中次友人韵
作者：陈镒
朝代：元

茂宰远见招，偶此到公府。留连日复日，及兹已徂暑。子乃自远回，衣湿冒风雨。如何父母邦，栖栖若行旅。赖有同心朋，尊酒忘宾主。谓言丧乱馀，一饭皆天与。我亦念前冬，登山听鼙鼓。然火中夜行，子实同此苦。虎口幸脱生，佚老还可许。且当浩浩歌，无为踏瓮舞。
重游南山二老亭回望前朝大臣故冢
作者：陈镒
朝代：元

前朝文物已凋零，感慨重登二老亭。荒冢尚留翁仲守，百年松柏自青青。
重游南明山佛日寺
作者：陈镒
朝代：元

重到南山寺，清凉一壑风。慧光明佛日，梵语隐天宫。岩洞留云在，池泉与海通。三平人去后，石虎势穹窿。
重阳后二日遣闷
作者：陈镒
朝代：元

去年登高莲城北，今年复在松山阳。自嗟头发间白黑，忍见菊蕊含青黄。世乱甲兵战未已，日报羽书驰更忙。苦无尊酒慰寂寞，东望家山愁思长。
野步
作者：陈镒
朝代：元

随意踏春沙，缘塍度菜花。偶逢溪叟语，行到野人家。
钱唐乱后
作者：陈镒
朝代：元

满城瓦砾总成堆，往事传闻尚可哀。士族尽从西渡去，官军却自北关来。黄金宅第无完堵，白骨沙场有湿苔。惆怅钱唐旧时月，夜深空照怒潮回。
钱唐送友人之维扬
作者：陈镒
朝代：元

潇洒一尊酒，江楼得共倾。相逢俱是客，离别易伤情。树色迷春绿，云光拂晓晴。还思拄帆处，淮海正潮生。
闲居遣兴
作者：陈镒
朝代：元

抛却微官兴浩然，归来茅屋已三年。林间扫叶因风后，溪上看花未雨前。白板桥通沽酒店，绿杨树系钓鱼船。此生已决投闲计，自种村南百亩田。
闻子规
作者：陈镒
朝代：元

独立溪头闻子规，寸心欲折鬓成丝。东风巷陌花飞处，细雨园林叶暗时。顾我艰难频作客，经春愁闷强裁诗。云山入望乡关远，徙倚长桥有所思。
陪黄晋卿提举杨震卿山长宴张贞居外史竹轩
作者：陈镒
朝代：元

仙家风景少人知，亭馆春明宴客迟。黄鼠登盘脂似蜡，白鱼落刃鲙如丝。天香冉冉花双品，日色晖晖竹数枝。始信蓬莱在尘世，门前车马自纷驰。
雅山分韵得开字
作者：陈镒
朝代：元

雅山昔已到，暇日还重来。从游总閒逸，杖策聊徘徊。携尊玩松竹，褰衣坐莓苔。心舒野夷旷，目纵山崔巍。适此象外趣，涤我区中埃。晤言若有得，冲襟豁然开。
雪后过溪南二首
作者：陈镒
朝代：元

东风吹我过溪行，沙路迢迢傍野平。通堰水声冰下响，背城山色雪边明。大田春早农归业，故垒云空戍解兵。幽鸟亦知人意乐，飞来枝上语新晴。轻衫短褐称闲行，遥望长湖镜面平。草际雪消开冻色，沙头日出映波明。喜闻盗贼为黎庶，幸免耰锄铸甲兵。今日追游差可乐，谩将诗句赏春晴。
雪后过溪南二首·其一
作者：陈镒
朝代：元

东风吹我过溪行，沙路迢迢傍野平。通堰水声冰下响，背城山色雪边明。大田春早农归业，故垒云空戍解兵。幽鸟亦知人意乐，飞来枝上语新晴。
雪后过溪南二首·其二
作者：陈镒
朝代：元

轻衫短褐称闲行，遥望长湖镜面平。草际雪消开冻色，沙头日出映波明。喜闻盗贼为黎庶，幸免耰锄铸甲兵。今日追游差可乐，谩将诗句赏春晴。
题买从道枯木石图
作者：陈镒
朝代：元

寂历何年树，槎牙傍水村。霜风吹叶尽，秋色落云根。
题何子远典史诗卷
作者：陈镒
朝代：元

风尘十载共飘零，湖海空留漫浪名。君为奉亲辞薄宦，我因归计识勤耕。天机衮衮青春去，世事纭纭白发生。好向溪头理渔艇，绿波烟雨结鸥盟。
题刘平妻杀虎图
作者：陈镒
朝代：元

役车在中野，月落沙河濆。此行亦良苦，四望天无邻。荒林风惨戚，猛虎出咬人。仓忙不相保，杀气横妖氛。伟哉结发妇，为义亡其身。提刀直刺虎，虎死不敢嗔。有此孱弱躯，一勇冠三军。精诚照白日，英风振苍旻。缅怀古冯媛，当熊义则均。永激壮士胆，殆非儿女闻。
题吴敬夫草亭
作者：陈镒
朝代：元

草亭幽绝在林端，苍雾丹霞绕石阑。松叶覆山禽自语，苔痕匝地竹成竿。绕花古井呼儿汲，题画新诗与客看。羡尔风尘能吏隐，听猿时踏岭云寒。
题宪使单公宁山诗卷
作者：陈镒
朝代：元

兹山几千仞，岩谷藏崎嵚。屹然大自在，冈峦郁层林。长风息怒号，微云散轻阴。势摩苍穹高，气压后土深。皇皇绣衣使，日夕频登临。千里寄一瞬，浩荡开雄襟。爱此成雅号，处静悦我心。岩岩众所瞻，令名垂古今。
题徐氏贫乐亭
作者：陈镒
朝代：元

人人慕富贵，富贵多危机。不如贫乐者，自得道所资。卓哉南州士，澹然岩壑姿。洁身事高蹈，心与千载期。蟾峰飞白云，蟾溪涣清漪。世虑日以淡，道味日以滋。壶觞自酬献，文字相娱嬉。放怀山水间，此乐知者谁。
题悦道预挽诗卷
作者：陈镒
朝代：元

达人穷至理，视死即如归。且愿此身在，何忧生事微。卜茔垂后计，学道觉前非。羡尔超然者，令人早息机。
题方泳道县尹竹石图
作者：陈镒
朝代：元

潇洒数尺篁，孱颜一拳石。开卷清风生，凛然见寒碧。
题松竹梅图
作者：陈镒
朝代：元

一树梅花两个松，数竿脩竹共清风。生来不作趍炎态，岁晚相看冰雪中。
题松阳项氏瑞芝诗卷
作者：陈镒
朝代：元

和气致祥瑞，在草惟灵芝。造化之所钟，人力讵可为。松阳有隐者，结庐马湖湄。德润日已广，枯朽生神奇。三秀同英华，五色耀陆离。眷兹生意深，见者但嗟咨。惟昔商颜翁，采之以疗饥。宜尔孙与子，食德无休期。松山翠绵邈，松水清逶迤。流芳暨千载，永言著声诗。
题汤景山耕乐亭
作者：陈镒
朝代：元

我耨日以毕，我苗日以稠。顾望浮云阴，巾车且经丘。青山在原野，白水满瓯窭。浮生已粗足，外物吾何求。更欣桑麻成，岁晚完衣裘。作劳聊自慰，山中酒新篘。
题湖山十景 其一 翠屏晚对
作者：陈镒
朝代：元

为爱群山列翠屏，竹门终日不曾扃。溪风吹却白云去，添得他山一抹青。
题湖山十景 其七 古寺钟声
作者：陈镒
朝代：元

隔溪古寺夕阳时，风送钟声落翠微。想见老僧归院晚，山童未掩白云扉。
题湖山十景 其三 月浦泛舟
作者：陈镒
朝代：元

与客携壶夜泛舟，水光不动月光浮。洞箫吹彻湖山静，应似坡仙赤壁游。
题湖山十景 其九 西山牧笛
作者：陈镒
朝代：元

西山山下草离离，断陇平坡雨过时。牛背牧儿归路晚，数声短笛倚风吹。
题湖山十景 其二 绿野春耕
作者：陈镒
朝代：元

雨足田畴春水生，青阳浮处有农耕。村南村北秧初绿，布谷树头相对鸣。
题湖山十景 其五 竹楼清眺
作者：陈镒
朝代：元

竹外登楼兴自豪，纷纷苍雪冷吟袍。浮云吹尽秋空阔，独鹤归来山月高。
题湖山十景 其八 平川霁色
作者：陈镒
朝代：元

渺渺平湖荡日光，渔烟起处隔沧浪。登楼有客看秋霁，杨柳风多满袖凉。
题湖山十景 其六 松岭早行
作者：陈镒
朝代：元

松林曙色未全分，半入青山半入云。落叶钟声何处寺，行人疑在梦中闻。
题湖山十景 其十 东岸渔灯
作者：陈镒
朝代：元

月黑楼前湖水明，渔灯点点过沙汀。芦风忽起光还灭，疑是寒宵夜燐青。
题湖山十景 其四 雪溪垂钓
作者：陈镒
朝代：元

水阔天寒雪正飞，渔翁犹在水之湄。凭谁画出溪头景，蓑笠孤舟独钓时。
题湖山十景·翠屏晚对
作者：陈镒
朝代：元

为爱群山列翠屏，竹门终日不曾扃。溪风吹却白云去，添得他山一抹青。雨足田畴春水生，青阳浮处有农耕。村南村北秧初绿，布谷树头相对鸣。与客携壶夜泛舟，水光不动月光浮。洞箫吹彻湖山静，应似坡仙赤壁游。水阔天寒雪正飞，渔翁犹在水之湄。凭谁画出溪头景，蓑笠孤舟独钓时。竹外登楼兴自豪，纷纷苍雪冷吟袍。浮云吹尽秋空阔，独鹤归来山月高。松林曙色未全分，半入青山半入云。落叶钟声何处寺，行人疑在梦中闻。隔溪古寺夕阳时，风送钟声落翠微。想见老僧归院晚，山童未掩白云扉。渺渺平湖荡日光，渔烟起处隔沧浪。登楼有客看秋霁，杨柳风多满袖凉。西山山下草离离，断陇平坡雨过时。牛背牧儿归路晚，数声短笛倚风吹。月黑楼前湖水明，渔灯点点过沙汀。芦风忽起光还灭，疑是寒宵夜燐青。